qundao/data-zh-poetry huggingface dataset:
春城送客
作者：王恭
朝代：明

江城春半柳依依，客里相逢又远违。谷口花深迷去骑，天涯草绿带行衣。云开越水千峰出，路绕闽关一雁微。想是故园佳丽地，候门童子喜君归。
春夜怀同袍友
作者：王恭
朝代：明

春夜不能寐，起坐弹吾琴。泠泠七弦上，感激怀知音。微雨半帘静，孤灯千里心。故人不可见，况此别来深。幽期讵可即，梦里能相寻。
春山对酒
作者：王恭
朝代：明

山顶春泉带雨香，数声啼鸟近壶觞。遥怜曲水兰亭下，寥落风流野草长。
春山欲雨图
作者：王恭
朝代：明

寂历青山静赏机，野情那似宦情微。抱琴欲渡湘江去，云暗苍梧雨欲飞。
春日游山寺
作者：王恭
朝代：明

东林雨后树苍苍，巾舄乘闲到上方。双涧鸟鸣延语笑，半林花气袭衣裳。机闲宝地禅俱寂，心寄空门累亦忘。自愧此身人代里，何因栖遁远公房。
春日登龙华观
作者：王恭
朝代：明

筹岩青翠里，琳馆是仙家。径转龙峰逼，林深鸟道斜。白云随杖舄，金磬出烟霞。幽觉尘心远，苍藤落数花。
春暮山家
作者：王恭
朝代：明

花落闲园杜宇飞，半溪流水映柴扉。茅檐寂寂云来暝，苔径苍苍客到稀。洞口青猿啼近榻，林间驯鹿息尘机。长安年少多缨冕，不似山中薜荔衣。
春江送客
作者：王恭
朝代：明

江亭春树晓苍苍，树里莺啼也断肠。三叠阳关须尽醉，东城门外是他乡。
春登御风台
作者：王恭
朝代：明

寂历芳台古，天空野望长。雨晴闲树出，雪尽粤山苍。露藓凝寒翠，烟花送断香。御风人不见，徒此立斜阳。雁峰晴翠里，台古独登临。沙阜人烟积，山城海戍深。野云飘杖舄，林吹拂衣襟。仙路无期达，空惊吊古心。
春登御风台·其一
作者：王恭
朝代：明

寂历芳台古，天空野望长。雨晴闲树出，雪尽粤山苍。露藓凝寒翠，烟花送断香。御风人不见，徒此立斜阳。
春登御风台·其二
作者：王恭
朝代：明

雁峰晴翠里，台古独登临。沙阜人烟积，山城海戍深。野云飘杖舄，林吹拂衣襟。仙路无期达，空惊吊古心。
春莫田家
作者：王恭
朝代：明

野藤垂谷口，林径少人行。茅屋先春补，沙田候水耕。篱深孤犬吠，树密一鸠鸣。花落家僮扫，寥寥远市声。
春过岩泉寺
作者：王恭
朝代：明

远公潇洒在东林，竹里闲扉隐翠岑。祗树春来忘色相，昙花空里见禅心。白云半岭迷香界，孤磬中峰出梵音。此地从来堪习隐，浮生几度得相寻。
春阴
作者：王恭
朝代：明

海国东风后，千门积曙阴。断云随雨薄，归雁带烟深。柳暗迷征骑，花寒笑客簪。翻怜胜游地，愁绝五陵心。
春雁
作者：王恭
朝代：明

春风一夜别衡阳，楚水燕山万里长。莫怪春来便归去，江南虽好是他乡。
春雁
作者：王恭
朝代：明
体裁：诗

春风一夜到衡阳，楚水燕山万里长。
莫怪春来便归去，江南虽好是他乡。
春雁
作者：王恭
朝代：明

春风一夜到衡阳，楚水燕山万里长。
莫道春来便归去，江南虽好是他乡。
昭君怨
作者：王恭
朝代：明

掩泪向边州，君恩此日休。身随塞上远，心是汉宫愁。雁塞春难度，龙堆草易秋。玉容何足贵，翻作羽林羞。
晚晴登沙阜望海屿偶赋
作者：王恭
朝代：明

夕芜残雨半沙丘，沙口行吟独布裘。几处人烟分水国，数村鱼鸟尽枫洲。云归岛屿千峰白，风递江潮五月秋。荣辱升沈君莫问，沧溟东逝更悠悠。
晚济龙门渡因访高慢士
作者：王恭
朝代：明

向夕龙门渡，风潮半落霞。暂停游子棹，得访故人家。浦口鱼罾近，津头酒幔斜。踟蹰那忍去，乘月涉江沙。
暮归沙堤
作者：王恭
朝代：明

十里黄沙海上头，数株榕叶半沧洲。西风禾黍平侵户，落日云山远带楼。雁影萧萧孤笛暮，砧声杳杳几家秋。候门稚子牵衣笑，不省微霜著敝裘。
暮春宴集海田张氏家楼
作者：王恭
朝代：明

谷雨新晴海气凉，远山楼外色苍苍。烟深野树闻歌鸟，风急飞花落羽觞。玉屿金塘看月出，锦筵红烛醉宵长。独怜踪迹犹萍梗，客里挥毫谩自伤。
暮春寄曾伯刚
作者：王恭
朝代：明

红烛深窗独梦君，十年多难愧离群。愁看青浦无来雁，吟对沧波见夕曛。枫树几回秋外落，竹枝谁忍夜中闻。相思况是残春雨，目尽遥天漠漠云。
暮春游冶城鸟石山
作者：王恭
朝代：明

子规啼断欲春归，鸟石苍茫入翠微。鸟道阴阴人语绝，禅房寂寂磬声稀。桄榔叶覆经冬雪，踯躅花残未夕晖。回首驿程西上路，明朝离别漫沾衣。
暮春田家
作者：王恭
朝代：明

鹁鸠低傍野田飞，布谷声中半掩扉。不愿五陵衣马贵，但令州县往来稀。
暮春羁怀
作者：王恭
朝代：明

旅馆春将尽，乡心醉不迷。人烟随去住，萍梗任东西。花落吴山暮，鸿归楚树低。解鞍空伫立，无那子规啼。
暮春赠别方陈二公游泉城
作者：王恭
朝代：明

惆怅又分襟，江亭酒缓斟。桐花衣上雨，杨柳笛中音。醉忆平原剑，闲销季子金。五陵鞍马尽，恐负少年心。
暮春送人还温陵
作者：王恭
朝代：明

斗酒惜分襟，温陵驿路深。关河孤客棹，沧海故人心。荖叶迷行旆，桐花醉客簪。清源仙洞好，知尔日登临。
暮春都门送客
作者：王恭
朝代：明

四牡正騑騑，承恩出帝畿。五门宫漏断，千里布帆飞。烟火吴山远，莺花楚树稀。过门应暂住，不久换春衣。
暮春雨中作
作者：王恭
朝代：明

帘前花落杜鹃鸣，棕叶萧萧半雨声。迢递故园归未得，天涯芳草揔关情。
暮春雨中作
作者：王恭
朝代：明

湘帘卷尽思悠悠，目断遥天雨未收。莫道故园无别恨，落花流水也关愁。
暮春饯别
作者：王恭
朝代：明

官柳拂晴烟，情多又别筵。且倾寒食酒，将赠绕朝鞭。远树青云外，孤帆夕鸟边。明朝相忆处，两地听啼鹃。
暮秋喜友人自京回
作者：王恭
朝代：明

秋风黄叶雁临关，客路微霜感别颜。莫叹故园芳草积，西湖能有几人还。
暮秋太常峰扫松楸
作者：王恭
朝代：明

迢递孤峰里，含情对古丘。苔碑空鸟迹，山叶带猿愁。野烧泉门夕，寒花陇树秋。临风一浇酒，回首泪双流。
暮秋登冶城平远台
作者：王恭
朝代：明

山压无诸野，台芳半夕晖。连天孤树远，沧海片鸿飞。绀苑皆黄落，琳宫尽翠微。回看南陌上，四牡正騑騑。
暮秋过陈氏园林
作者：王恭
朝代：明

幽人栖隐处，苔径连深曲。秋至垂橘黄，霜清大梨熟。方池汎大影，可以澄心目。饮水共忘形，何须徇荣禄。
暮秋送客之塞上
作者：王恭
朝代：明

临岐杯酒若为情，枫叶萧萧独雁鸣。万里关河秋色里，怜君何日到边城。
月下闻琴
作者：王恭
朝代：明

空林微月出，花下一琴横。忽听宫商调，而多山水情。云边孤雁断，秋外百泉鸣。坐久长河没，犹馀灵籁声。
月下闻筝
作者：王恭
朝代：明

愁心不见薛琼琼，何处银筝半夜声。肠断十三弦上月，一弦一柱总关情。
月夜有怀同志
作者：王恭
朝代：明

谁家羌笛暗飞声，越海城头片月明。邻杵不堪霜下听，塞鸿偏向夜中鸣。故人久近沧波远，明镜愁看白发生。几度相思孤枕梦，满庭风月不胜情。
望秋月
作者：王恭
朝代：明

望秋月，在家见月如等閒。几度天涯望秋月，明月虽同非故山。举头问明月，古往今来几圆缺。明月如有言，问我少年今白发。君不见汾水秋风鸿雁来，邺中歌舞尽苍苔。忧欢只问今时月，曾照离宫与露台。今月应将古月同，古人今在九泉中。谁言金粟西陵下，不见流光到梓宫。
望秋月
作者：王恭
朝代：明

望秋月，在家见月如等闲。
几度天涯望秋月，明月虽同非故山。
举头问明月，古往今来几圆缺？明月如有言，问我少年今
白发。
君不见汾水秋风鸿雁来，邺中歌舞尽苍苔。
忧欢只问今时月，曾照离宫与露台。
今月应将古月同，古人今在九泉中。
谁言金粟西陵下，不见流光到梓宫。
木芙蓉
作者：王恭
朝代：明

小池霜冷藕花空，却有寒枝浥露红。莫恨芳容生独晚，好随黄菊傲西风。
村居
作者：王恭
朝代：明

枫林草屋半苍苔，寂寂柴扉映竹开。啼鸟数声春自好，五陵年少不曾来。
村居
作者：王恭
朝代：明

草径茅扉带软沙，隔林鸡犬几人家。
青山尽日垂帘坐，落尽棕榈一树花。
村居
作者：王恭
朝代：明

草径茆扉带软沙，隔林鸡犬几人家。青山尽日垂帘坐，落尽棕榈一树花。
杜鹃花
作者：王恭
朝代：明

蜀鸟啼来口血深，染成花萼满空林。芳魂不逐风吹散，还向天涯醉客心。
松寺清秋
作者：王恭
朝代：明

迢递青莲宇，云边事事幽。松花山路晚，鹤梦寺门秋。黄叶僧前落，清泉屋上流。所嗟尘累久，那得此淹留。
松林观瀑图
作者：王恭
朝代：明

瀑布悬空青，初阳互明灭。喷壁飞白虹，穿林散晴雪。淙淙鹤梦清，洒洒机心绝。相顾濯尘缨，沧波坐超越。
林下逢僧
作者：王恭
朝代：明

林中见缁锡，相问始知名。对坐松声晚，澄心涧影清。谈空归妙法，说有愧劳生。月出从分别，惟闻山鸟鸣。
林伯予师宴堂
作者：王恭
朝代：明

交久敬弥笃，仲尼称其贤。廛居任湫隘，豆肉不掩肩。美哉君臣义，金石行当宣。遂令太史公，忻慕思执鞭。吾子重高节，尚友千古前。堂开七岩下，中有双涧泉。宴坐澹无私，恬然忘外喧。寤寐梦先哲，道存犹未捐。余惭石父贱，感激应谁怜。
林塘夏夕有怀同志
作者：王恭
朝代：明

野树疏藤覆夕阴，半池残水夏凉深。相思护度空惆怅，林下何时再盍簪。
林塘夏夕有怀同志
作者：王恭
朝代：明

风微池色定，林静藕花香。深树归残鸟，青山敛夕阳。同心嗟远道，久别隔他乡。世事今如此，何因共举觞。
林彦衡典教英山余以墨竹寄之因题于上
作者：王恭
朝代：明

好是筼筜玉一枝，露寒金薤影离离。泮林官冷闲看画，知尔家园落梦思。
林思器席上燕别高漫士得思字
作者：王恭
朝代：明

月出东大堤，含辉正流丽。同心以绸缪，何乃生离异。置酒登高台，台中筦弦思。临觞不能御，恨恨心已醉。忆昔俱少年，眷言不相弃。及兹别离时，衰境倏已至。念君远行游，严驾越淮泗。阿阁入云中，皇居俨迢递。京邑多故人，谁为愿微细。恨无承风翰，随君发遐裔。浮云东南翔，夕景忽西逝。安能守穷贱，皓首以遗世。
林景时云山图
作者：王恭
朝代：明

鹫岭积蒙茸，连山翠几重。险疑金粟洞，高讶玉华峰。溪迥云藏屋，林深雨翳钟。客帆秋外小，仙佩鸟边逢。梦绕三花树，歌残五粒松。考槃多在涧，惆怅独迷踪。
林良箴溪山秋兴扇面
作者：王恭
朝代：明

万叶琴边落，孤云鸟外微。家林好归去，谁厌薜萝衣。
林虚白画商山四皓
作者：王恭
朝代：明

几年云卧得清閒，总被留侯误出山。若使汉储非早计，绿萝青壁也何颜。
枯木
作者：王恭
朝代：明

野木临崖石，年深土亦崩。老根浮断藓，飞干接长藤。性朽空劳匠，心灰也类僧。春风几荣谢，羡尔独棱层。
柯敬仲古木竹石图
作者：王恭
朝代：明

龙虎飞腾凤影孤，水苍鸣佩小珊瑚。汉家陵树秋萧索，也似秋声落画图。
柳塘鹭鸾
作者：王恭
朝代：明

烟柳拂波声，霜衣汎日明。青山对孤影，宁倦五湖情。
梁董教乐善堂
作者：王恭
朝代：明

志士迈恒调，所践唯格言。心以善自乐，身将义弥敦。结堂奉脩？，孝养勤朝昏。庭门水木秀，春至池草蕃。世情徇荣禄，所向多异门。谁知贵天爵，此乐难具论。
梁董教乐善堂
作者：王恭
朝代：明
体裁：古风

志士迈恒调，所践唯格言。心以善自乐，身将义弥敦。结堂奉脩�，孝养勤朝昏。庭门水木秀，春至池草蕃。世情徇荣禄，所向多异门。谁知贵天爵，此乐难具论。
梅城夜泊
作者：王恭
朝代：明

泽国秋风旅雁飞，海天愁思正依依。孤城背岭闻吹笛，白露横江卧湿衣。砧杵远村寒事早，市桥残火夜渔归。兴来且醉梅江月，遮莫乡原落梦微。
梅城小景
作者：王恭
朝代：明

江城何人夜吹笛，寒落梅花晓无迹。仙峤苍茫隔海清，人烟寂历连秋色。何处征帆天际归，夕阳枫树鸟边微。矶头亦有垂纶者，甘向沧浪老布衣。
梅城小景
作者：王恭
朝代：明

沧江湛回流，荒城出花屿。海色明远洲，岚光过新雨。渔家孤笛秋，烟火疏林暮。漠漠天际帆，苍苍鸟边树。若人静者流，持竿得真趣。取乐非取鱼，日斜忘归去。
梅城晓角
作者：王恭
朝代：明

玉壶淋尽报残更，呜咽营门几度声。明发不堪回首处，梅花零落满江城。城乌啼断海东头，三弄梅花起戍楼。谁向营门看月色，声声都是别离愁。
梅城晓角·其一
作者：王恭
朝代：明

玉壶淋尽报残更，呜咽营门几度声。明发不堪回首处，梅花零落满江城。
梅城晓角·其二
作者：王恭
朝代：明

城乌啼断海东头，三弄梅花起戍楼。谁向营门看月色，声声都是别离愁。
梅城雪夜
作者：王恭
朝代：明

夜静潮声远，城高月影寒。梅花孤角断，灯火几家残。枫叶愁中落，乡林梦里看。天明倚霜树，云水浩漫漫。
梅江夜泊
作者：王恭
朝代：明

卸帆依暝渚，带酒宿沙头。戍鼓严更漏，寒钟落钓舟。霜明城下水，月暗海西楼。薄晓啼猿罢，苍苍远树愁。
梅江旅夕
作者：王恭
朝代：明

澄江如练绕枫林，仙峤横江带夕阴。秋满山城飞一雁，门临潮水抵千金。白云几处怀亲梦，黄叶他乡在客心。无那愁肠偏爱酒，戍楼寒鼓又霜砧。
梅江送林中州归龙塘
作者：王恭
朝代：明

清时尚不官，道在任家寒。夜梦梅花帐，朝吟苜蓿盘。鱼风吹鬓冷，蚌月照衣残。归去乡林下，横塘竹万竿。
梅江送林中洲归
作者：王恭
朝代：明

不羡鱼羹饭，宁甘苜蓿香。小斋邻蟹舍，曲几近蛟房。别路分沙堰，行衣受海霜。到家看旧竹，凉月满横塘。
梅江送林泽中还屿南
作者：王恭
朝代：明

卖药偏成隐，相逢但布衣。梅江秋外别，花屿雨中归。远火千峰夕，遥钟独雁飞。自言今白首，此去故人稀。
梅花城留别
作者：王恭
朝代：明

此会明年未有期，便将轻别作长离。多情莫学千金水，才满空江又落时。腊日山城见雪初，故人别后会应疏。沙头无日无来雁，相问从今秪寄书。
梅花城留别·其一
作者：王恭
朝代：明

此会明年未有期，便将轻别作长离。多情莫学千金水，才满空江又落时。
梅花城留别·其二
作者：王恭
朝代：明

腊日山城见雪初，故人别后会应疏。沙头无日无来雁，相问从今秪寄书。
梅花城观兵
作者：王恭
朝代：明

宛马萧萧鸣北风，时平闲却射雕弓。千家山郭潮声里，几曲营门柳影中。道满旌麾严虎帐，庙喧箫鼓祀龙宫。玉门定远遥堪羡，白首为儒感慨同。
梅花城闻角
作者：王恭
朝代：明

何处金笳报五更，梅花零落满江城。人家久住应惆怅，况是今朝在客情。
梅花引为林逸人赋
作者：王恭
朝代：明

北风吹霜百草折，官舍人家梅尽发。横枝放暖天为香，乱蕊凝寒雪逾洁。今古何人解爱梅，繁花空自雪中开。愁云夜掩凌风观，蔓草秋生却月台。风流独数巢居阁，门闭孤山老双鹤。不转胡姬笛里生，宁随汉女宫中落。君向林间住日长，相逢花底未渠央。最宜明月照行旆，不愤飞花落酒觞。酒边花下堪留客，回首东风拂行迹。明月扁舟归去来，故园亦有凌霜柏。
梅花戍观练兵
作者：王恭
朝代：明

笳吹动江城，将军练五兵。水摇金甲影，风度角弓声。戎幕斜连海，军麾绕下营。时平严武备，非欲树功名。
梦游天台
作者：王恭
朝代：明

东海窥蓬莱弱水，浩荡隐映金银台。青山瞰吴越烟霞，明灭缥渺连天台。天台岧峣一万八千丈，荡摩日月青云上。西倾泰华出蛾眉，东拔嵩丘振雁荡。我昔传闻心亦惊，一夜飞梦游赤城。赤城孤月照我影，送我迢迢度华顶。华顶连天高百越，凭虚空兮见溟渤。云溟濛兮山欲雨，波汹涌兮石飞雪。深林层崖阴晦忽，熊咆龙吟悲风发。仙人其来兮纷纷，揭华盖兮烂垂云。绰约兮金母，杳霭兮元君。秘玄章兮绿字，挥宝剑兮星文。命广成洗髓，洪崖濯发。五粒松花，饱予肌骨。忽抱云璈飞上天，俄然一笑三千年。又作石桥别，遥遥见金仙。龙象何蹴踏，天花雨翩翩。遗予舍利子，铿然金石坚。逍遥上兜率，列坐谈空禅。须臾惊觉心亦碎，秪疑枕席烟霞里。四壁虫声夜正分，一帘月色寒如水。天明走马入红尘。忘却仙游梦时事。
梦游天台
作者：王恭
朝代：明

赤城霞气映秋山，万仞丹梯梦里攀。沧海猿啼风叶冷，石侨僧去暮云闲。泉飞绀苑三花夕，天近瑶京一鹤还。何处微钟霜外断，觉来明月旧乡关。
梦游武夷吴十董大客上
作者：王恭
朝代：明

夕发紫霞想，神游紫霞峰。回飙汎轻棹，九曲青芙蓉。不见武夷君，幽溪但濛濛。九函閟仙蜕，千载如花红。白鹿行不返，丹楼烟霭中。羽士尚控鹤，真人犹豢龙。相携三姑石，眺晚闻霜钟。毛竹隐初月，天鸡鸣万松。夤缘金梯上，更历千数重。双壁忽中断，氤氲垂药丛。平铺亘百里，旷远谐心胸。居人半鸡犬，鼎灶并房栊。云衣卷山罽，石床疑鬼工。洞中两神女，瑩色桃花容。一笑粲玉齿，再言情已通。愿留就金液，果然惬奇逢。愁君乏仙骨，兹去迷灵踪。
梦游武夷吴十董大客上
作者：王恭
朝代：明
体裁：古风

夕发紫霞想，神游紫霞峰。回飙汎轻棹，九曲青芙蓉。不见武夷君，幽溪但濛濛。九函閟仙蜕，千载如花红。白鹿行不返，丹楼烟霭中。羽士尚控鹤，真人犹豢龙。相携三姑石，眺晚闻霜钟。毛竹隐初月，天鸡鸣万松。夤缘金梯上，更历千数重。双壁忽中断，氤氲垂药丛。平铺亘百里，旷远谐心胸。居人半鸡犬，鼎灶并房栊。云衣卷山罽，石床疑鬼工。洞中两神女，莹色桃花容。一笑粲玉齿，再言情已通。愿留就金液，果然惬奇逢。愁君乏仙骨，兹去迷灵踪。
樵父词
作者：王恭
朝代：明

生不适州县，采薪南山岑。穷年事登陟，辛苦力不任。濯足清涧水，息肩垂萝阴。落日晚独还，微风动讴吟。唯应鹿门隐，可以谐我心。
次塘行人擢浙江宪副
作者：王恭
朝代：明

一经曾采泮池芳，况是天朝被宠光。宫柳远随骢马色，苑花遥惜绣衣香。云开浙水腾秋隼，天入荆蛮涌晓霜。莫向钱塘追故事，六和高塔野烟凉。
次韵奉答郑助教
作者：王恭
朝代：明

凉雨净炎燠，微风松下来。眷言青云客，晼晚沧洲怀。翰墨冠时辈，风流倾众才。高情表千仞，逸足淩三台。既欣簪佩狎，复与缁锡谐。清言方屡接，又恐心期乖。短褐逐渔钓，衡门翳蒿莱。宁知枉高驾，酌我林中杯。尽醉无复辞，俱忘形与骸。
次韵答林遵性
作者：王恭
朝代：明

君去秋襟谁共开，客庭辜负菊花杯。西风野水寒禽外，无那相思倚啸台。
次韵答王介轩
作者：王恭
朝代：明

曾是天池缀晓班，绣衣行郡远人欢。秋风忽梦柴桑柳，故畹还歌楚泽兰。匣里吴钩谁复羡，尊前郢曲和皆难。佳期忆在来清馆，共对榕霜五夜寒。懒慢唯应漉酒巾，鹑衣无计合时人。一瓢陋巷谁能问，四壁秋风独忘贫。北阙青云随梦远，西山明月忆归频。卜邻幸与沧洲近，又欲移家住海滨。
次韵答王介轩·其一
作者：王恭
朝代：明

曾是天池缀晓班，绣衣行郡远人欢。秋风忽梦柴桑柳，故畹还歌楚泽兰。匣里吴钩谁复羡，尊前郢曲和皆难。佳期忆在来清馆，共对榕霜五夜寒。
次韵答王介轩·其二
作者：王恭
朝代：明

懒慢唯应漉酒巾，鹑衣无计合时人。一瓢陋巷谁能问，四壁秋风独忘贫。北阙青云随梦远，西山明月忆归频。卜邻幸与沧洲近，又欲移家住海滨。
次韵答高漫士
作者：王恭
朝代：明

萍梗飘飘未遇时，此怀唯有故人知。离心几度曾相梦，交态于今更不疑。黄菊青樽谁共榻，白云高馆独垂帷。遥知玩宇楼中月，应怪登临每负期。林馆深秋黄菊残，微霜枫树叶初丹。浮生秪解刘伶醉，失路应怜范叔寒。落日断鸿愁里听，故园衰草梦中看。龙门知己能相问，欲和阳春愧独难。
次韵答高漫士·其一
作者：王恭
朝代：明

萍梗飘飘未遇时，此怀唯有故人知。离心几度曾相梦，交态于今更不疑。黄菊青樽谁共榻，白云高馆独垂帷。遥知玩宇楼中月，应怪登临每负期。
次韵答高漫士·其二
作者：王恭
朝代：明

林馆深秋黄菊残，微霜枫树叶初丹。浮生秪解刘伶醉，失路应怜范叔寒。落日断鸿愁里听，故园衰草梦中看。龙门知己能相问，欲和阳春愧独难。
次韵答黄嗣杰
作者：王恭
朝代：明

满林乌桕飘残臈，独客关心漫倚楼。几处移家惊落叶，十年归梦在孤舟。青塘野鸟当窗白，积雨寒山卷幔幽。何似董湖高隐处，朝朝巾舄与同游。
次韵陈九狂客西岩见寄之作
作者：王恭
朝代：明

黄金沙界绕岧峣，钟磬微微下九霄。禅榻鸟啼残雨过，香台经尽落花飘。心持半偈缘应浅，身寄迷途恨独遥。堪笑此生何住著，期君天路远相邀。
欧阳明府弦歌亭
作者：王恭
朝代：明

令尹文忠后，卢陵世代深。青年宜带印，白日但鸣琴。浩荡春阳泽，雍容太古音。一亭崇礼教，百里动讴吟。露冕朝氛净，褰帷午树阴。风云飘逸气，山水写冲襟。桃李清官舍，棠梨罥客簪。昔闻常衮化，今识子游心。高士恒分榻，贫人屡赐金。所希金石刻，千古作佳箴。
欧阳明府江上草堂
作者：王恭
朝代：明

青原山上草堂开，竹杖黄冠日往回。雨过新潮低卷幔，云连孤嶂落衔杯。闻棋每忆林间榻，静钓还思石上苔。佳政秪今人共说，未应陶令赋归来。
歌行奉饯闽守姑苏陆公秩满之京
作者：王恭
朝代：明

吴门山水多奇秀，使君独继宣公后。锦袍新绣鹭丝纹，银印低垂虎头绶。闽城官柳拂双旗，花里行春五马迟。讼庭几度闻鸣鵙，仙馆三回见荔枝。功成又欲朝京去，远心已絓南宫树。枇杷开花鸿雁霜，此时正及乡山路。车傍父老持百钱，马上同官惜别筵。寇恂好借留河内，黄霸终须出颍川。金陵客舍春还早，快马轻裘满驰道。使君行箧但萧然，唯有贞元谏书草。
歌行赠别友
作者：王恭
朝代：明

湖中雪晴水始波，湖上数峰闲绿萝。绿萝飞烟数千丈，夜夜惟闻猿鸟多。君家宛在青松际，潇洒山中无不至。风流谁识汉王孙，文采犹存建安气。五侯门外宾如云，羡君不过五侯门。闲中惯识麋鹿性，梦里长亲鸥鸟群。闭门读书宁自守，未肯低头缚尘绶。应怀白璧重连城，要取黄金大如斗。文章于我亦何有，踠足夷犹万夫后。飘流江海两鬓蓬，落拓风尘一杯酒。别君此去春风回，天涯碧草令人哀。乃知万事徒为尔，独爱孤云归去来。
歌行赠李隐逸兼张林二学士
作者：王恭
朝代：明

客行清溪上，爱此溪中水。时有溪上人，心期亦如此。溪水东流清复深，扁舟几宿到云林。垂萝飞鸟引行步，野鸟闲云知我心。君家住处如盘谷，四面青山霁人目。五月帘栊鸟外闲，千年松桂霜中绿。溪南溪北几人家，种田牧豕仍桑麻。蓬莱仙洞只药草，武陵流水空桃花。曲堂置酒留清曙，落雪飞花满行路。黄石山中辟谷时，呼？洞里看梅处。日暮寒风吹转蓬，暂时相见未从容。待予谢却龙池客，他日来从兔苑农。
歌行赠李隐逸兼张林二学士
作者：王恭
朝代：明
体裁：古风

客行清溪上，爱此溪中水。时有溪上人，心期亦如此。溪水东流清复深，扁舟几宿到云林。垂萝飞鸟引行步，野鸟闲云知我心。君家住处如盘谷，四面青山霁人目。五月帘栊鸟外闲，千年松桂霜中绿。溪南溪北几人家，种田牧豕仍桑麻。蓬莱仙洞只药草，武陵流水空桃花。曲堂置酒留清曙，落雪飞花满行路。黄石山中辟谷时，呼�洞里看梅处。日暮寒风吹转蓬，暂时相见未从容。待予谢却龙池客，他日来从兔苑农。
歌行送别林良箴
作者：王恭
朝代：明

拔剑击铜斗，醉作游子歌。凉风萧萧堕梧叶，清猿袅袅啼绿萝。羡君为人好风采，谁那襟期隔山海。握手频分两地愁，卜邻空费千金买。买臣萧条主父贫，布褐羹藜多苦辛。我今与子俱未达，蹭蹬岂若寻常人。伯劳东飞燕西去，斗酒相欢别岐路。座上同声歌送君，杜陵野客心偏苦。双溪竹屿入云林，君去携书更抱琴。近闻下榻多贤者，若个交游情最深。
歌行重别海上陈文学
作者：王恭
朝代：明

去年别君归，秋风吹人黄叶飞。今年与君别，柳条拖地花如雪。人生会合能几时，问君结交何太迟。得钱相逢且沽酒，击剑何思悲路岐。白云海上连天阔，湖山微茫青一发。别思空随海上波，归心已绊云边月。君莫爱长安道上金明枝，密叶青青霜后移，南山桂树无凋期。
步虚词
作者：王恭
朝代：明

绿章封事奏瑶京，侍女如花弄玉笙。夜半朝元人上鹤，九天环佩月中声。
武夷山访道
作者：王恭
朝代：明

投簪寻羽客，山水慢亭清。九曲烟霞色，数峰钟磬声。还丹飞九转，仙箧受长生。寂寂藤萝外，惟闻鸾鹤鸣。
残夏怀西岩旧隐
作者：王恭
朝代：明

关河暑渐收，池馆欲迎秋。忽忆山中事，偏怀静者流。焚香依晓榻，洗钵动寒湫。苦被红尘缚，何期到上头。
水墨山水
作者：王恭
朝代：明

枫林翠微里，暝色川已澄。岩芳晴冒雪，涧绿浅流冰。仙赏澹舟处，猿声青葛藤。永怀不可即，云月下清泠。
水墨枯木
作者：王恭
朝代：明

色借苍苔古，春随野蔓空。回看五陵上，无树起秋风。
水墨横图为姜养恬书
作者：王恭
朝代：明

梗树重林隔花远，仙源一道缘溪回。太常峰顶千秋雪，石门洞中万古苔。石门隐映灵湫窟，积水澄波洞毫发。龙鸣午夜发天声，僧定空山见秋月。美人家住石门东，散帙垂帷杳霭中。千嶂云来窗户白，半岩雨过野泉红。美人自是儒林秀，叔父风流今白首。醉来莫赌山阴棋，兴在宁陪竹林酒。门前水硙霜花米，席上春盘脍鲜鲤。何意匡庐四五峰，飞落君家画屏里。君今见画思隐沦，谓我年来得句新。谁知纸上千章富，不换仓中五斗陈。
水墨蒲萄
作者：王恭
朝代：明

西塞秋风寒露飞，草龙珠帐正依依。不知五马缘何事，转羡凉州一斗微。
水墨鸲鹆
作者：王恭
朝代：明

山鸲鹆，羽㲯毵，声断续。不逐雌雄向空谷，何事孤枝抱寒独。山桃野竹更芳菲，纵有虞罗也见机。红香落尽忽飞去，深山古木行人稀。
江上吟
作者：王恭
朝代：明

闲云悠悠水浩浩，二月江头看花早。画楫兰舟去复留，玉瓮银瓶奈倾倒。兴来携妓入中流，急管青丝问楚讴。青青菱荇浮翠溆，两两鸳鸯贴远洲。百年世事东流水，何似倾金长买醉。梁苑歌钟尽杳茫，茂陵松柏空憔悴。酒酣山水忽忘形，何必沧浪歌独醒。更吹横笛望空阔，江枫寂历江山青。茫茫仙岛无行路，清水黄尘不知处。欲向丹丘访羽人，身骑白鹤高飞去。
江上闻篴
作者：王恭
朝代：明

江上遥闻吹篴声，荻残枫冷最关情。断肠况是凉州曲，何异山阳客里行。
江亭送别
作者：王恭
朝代：明

绿杨江上把离杯，君去金陵几日回。淮岸苍苍吴树远，相思应在凤凰台。
江国晚秋
作者：王恭
朝代：明

泽国秋气深，微霜葛衣薄。斜日川上寒，孤峰镜中落。渺渺粤人烟，依依海山郭。邻笛声已凄，遥砧晚犹作。沧波苦竹断猿哀，蔓草黄花与啸台。前代风流亦如此，如何不饮杜陵杯。
江城夕眺
作者：王恭
朝代：明

江头独树起孤烟，江上云开雉堞连。芳草萋萋归鸟没，望乡犹在夕阳边。
江城夕眺
作者：王恭
朝代：明

荒城百雉郁嵯峨，城下风来涌漫波。云静遥天飞鸟迥，潮平孤屿夕阳多。风帆点点迷烟树，山磬迢迢度薜萝。十二危阑都倚遍，关心无那月明何。
江城春尽偶作
作者：王恭
朝代：明

郭外空林带夕霏，海天离思远依依。流年又逐残春去，华发空惊两鬓稀。啼鸟落花孤梦断，白云芳草旧游非。家园此日堪惆怅，况是天涯客未归。
江城暮角
作者：王恭
朝代：明

何处玉龙鸣，寒江带楚城。梅花天外落，客泪夜中倾。思苦胡霜入，声凄汉月明。湘南多谪宦，谁是不关情。
江楼闻笛
作者：王恭
朝代：明

纤月絓枫林，晴楼覆夕阴。谁家吹凤管，永夜作龙吟。杨柳边头恨，梅花客里新。天明汉江上，唯见水云深。
池馆新秋
作者：王恭
朝代：明

西风池馆早凉归，梧树萧萧一叶飞。谁道秋来悲宋玉，江南游子更沾衣。
汲井叹
作者：王恭
朝代：明

辘轳悬青丝，芙蓉覆金井。比君不照心，似妾可怜影。铜壶堕水风捲花，为君中路改荣华。人生百年有知己，暂时荣落何须嗟。
沙堤燕集次韵答王介轩黄嗣杰
作者：王恭
朝代：明

沧洲沙馆共欢携，红烛青尊月易西。孤客独怜萍尚泛，幽期那似鹤同栖。霜飘败叶催残腊，雁引寒声入夜溪。何事故人俱断酒，风流佳句若为题。
沧洲十咏 其一 绿湖
作者：王恭
朝代：明

云归蘋叶齐，雨积波声小。日夕水容青，飞来双白鸟。
沧洲十咏 其七 桃花蹊
作者：王恭
朝代：明

幽蹊入林深，仙花满高树。笑谢沧洲人，来去桃源路。
沧洲十咏 其三 莲塘
作者：王恭
朝代：明

荷静香露圆，波深藕根白。白晢谁家儿，折花水边剧。
沧洲十咏 其九 瓜圃
作者：王恭
朝代：明

烟蔓日已长，露花日已滋。为问东陵子，何似青门时。
沧洲十咏 其二 渔艇
作者：王恭
朝代：明

白鸥将野棹，荡漾波光冷。木落秋气多，孤篷逗霜影。
沧洲十咏 其五 白沙冈
作者：王恭
朝代：明

连峰沙似雪，迢递带沧波。好是残阳外，人稀野鸟多。
沧洲十咏 其八 竹里轩
作者：王恭
朝代：明

露叶凝晓烟，霜枝老苔石。夜半独行时，清凉满巾舄。
沧洲十咏 其六 钓矶
作者：王恭
朝代：明

片石翳云根，隐映波光晓。君看直钓翁，机静忘鱼鸟。
沧洲十咏 其十 秋香亭
作者：王恭
朝代：明

池净秋气寒，黄花日朝露。卷幔待情人，幽香满林路。
沧洲十咏 其四 古柳堤
作者：王恭
朝代：明

寒潮落沙堰，高柳入荒烟。莫把长条折，秋来欲系船。
沧洲十咏·绿湖
作者：王恭
朝代：明

云归蘋叶齐，雨积波声小。日夕水容青，飞来双白鸟。白鸥将野棹，荡漾波光冷。木落秋气多，孤篷逗霜影。荷静香露圆，波深藕根白。白晢谁家儿，折花水边剧。寒潮落沙堰，高柳入荒烟。莫把长条折，秋来欲系船。连峰沙似雪，迢递带沧波。好是残阳外，人稀野鸟多。片石翳云根，隐映波光晓。君看直钓翁，机静忘鱼鸟。幽蹊入林深，仙花满高树。笑谢沧洲人，来去桃源路。露叶凝晓烟，霜枝老苔石。夜半独行时，清凉满巾舄。烟蔓日已长，露花日已滋。为问东陵子，何似青门时。池净秋气寒，黄花日朝露。卷幔待情人，幽香满林路。
沧洲杂咏中赋得蟾蜍水滴
作者：王恭
朝代：明

三足敛精耀，置君书案头。愿输涓滴清，助尔文墨优。顾兔未同群，□蛙非与俦。无因反月窟，千载从沧洲。
泊舟武昌
作者：王恭
朝代：明

孤舟随鸟没，渐至楚王城。黄鹤久飞去，高楼空复情。岳阳春树歇，汉口夏云生。鹦鹉芳洲近，凄凉待月升。
洗马潭
作者：王恭
朝代：明

苔发毵毵古潭净，奫沦积水流如镜。昔人牧马今不还，蔓草繁花自相映。忆昔前朝全盛时，骅骝叱拨人争骑。风流一去梦相似，陈迹空为人所疑。牧叟耕童闲来集，对此谁能感畴昔。矶下从教鹿饮潭，沙边不管牛行迹。昨夜风雷绕太清，青山彷佛闻龙鸣。此中何代无英者，会见承平人洗马。
浮丘郑公国子助教余病不能饯寄诗以别
作者：王恭
朝代：明

成均典教遂忘机，圣主恩深许暂归。疋马又从江上别，孤舟还向雁边微。初霜落叶惊吴苑，夜火寒砧入帝畿。自笑不才逢盛世，故山空老薜萝衣。荒居病起对空林，邻笛谁堪折柳音。白首襟期惊是梦，沧波离别惜同心。梨关月出鸿声小，笠泽天寒骑影深。遥想圣朝多雨露，未应官冷解朝簪。
浮丘郑公国子助教余病不能饯寄诗以别·其一
作者：王恭
朝代：明

成均典教遂忘机，圣主恩深许暂归。疋马又从江上别，孤舟还向雁边微。初霜落叶惊吴苑，夜火寒砧入帝畿。自笑不才逢盛世，故山空老薜萝衣。
浮丘郑公国子助教余病不能饯寄诗以别·其二
作者：王恭
朝代：明

荒居病起对空林，邻笛谁堪折柳音。白首襟期惊是梦，沧波离别惜同心。梨关月出鸿声小，笠泽天寒骑影深。遥想圣朝多雨露，未应官冷解朝簪。
浮峰歌送进士陈以义贡京师
作者：王恭
朝代：明

海上迢迢江水东，江心绝巘青芙蓉。横空积霭几千丈，绿萝袅袅花濛濛。深沈玉镜浮仙岛，黛色青青不堪扫。芳草矶头望欲流，夕阳渡口看还好。翠壁红泉高际天，閒云古木相连延。岚烟瀑雨猿声里，僧舍人家鸟道边。仙舟江上何潇洒，此地那能驻君马。思尔青云得意时，莫忘幽期绿萝下。
海上仙槎赠丘二之儋州长史
作者：王恭
朝代：明

海上仙槎流汎汎，槎枒古木连枝蔓。凉秋八月风正高，淩轹鲸鲵泛霄汉。依微珊，瑚树髣髴扶桑株。宛疑太乙红莲叶，绝胜鲸高赤鲤鱼。随风飘飘五云上，烟霞为蓬浪为桨。坐看神女弄珠游，卧听鲛灵剪绡响。忆昔漂流海岛间，载得仙翁去不还。又乘汉使河源里，星斗离离衣上寒。析木津黄姑渚白波漫，漫澹空宇袖得天。孙采石归始知身，到银河里君为仙。吏下炎州，黎母山青瘴海秋。功成毕竟朝天去，且著灵槎汗漫游。
海上赠别驾马英
作者：王恭
朝代：明

杜陵才人新丰客，剑佩相逢旧乡国。纵酒狂歌梧桐秋，远游梦著邯郸陌。黄金高台无复过，青云失路古来多。诸侯贵门君不到，五陵豪气今如何。只今家贫谁比数，黄叶秋风满窗户。半室闲栖岭上云，一瓢独饮山中树。薄俗纷纷那可言，暂时贫贱不须论。君看旧日扬雄宅，寂寞苍苔空闭门。
海上赠陈汝机
作者：王恭
朝代：明

君家海上如栖遁，食鱼饭稻应无闷。兴来满酌任天真，醉后忘言乱方寸。古貌清严躯干微，隐侯体弱不胜衣。昂霄耸壑皆先代，樗散空疏无是非。贤郎藻思今希有，古诗诵得三千首。迹远谁同方寸交，心知岂在杯中酒。客里相逢两度霜，对君无计学佯狂。自怜落拓钟情者，爱君父子情俱忘。
海上送别林崇高先辈二首
作者：王恭
朝代：明

海上新晴野水春，烟村花鸟送行尘。十年客路堪惆怅，况复今朝别故人。朝来候馆唱离歌，客里云山奈别何。忽见陌头千树柳，青青那似故情多。
海上送别林崇高先辈二首·其一
作者：王恭
朝代：明

海上新晴野水春，烟村花鸟送行尘。十年客路堪惆怅，况复今朝别故人。
海上送别林崇高先辈二首·其二
作者：王恭
朝代：明

朝来候馆唱离歌，客里云山奈别何。忽见陌头千树柳，青青那似故情多。
海上逢陈生
作者：王恭
朝代：明

陈生拜揖当路岐，未道姓名那得知。别离不觉二十载，倏忽相逢如有期。忆子年才十五六，负笈朝朝向予读。我今须鬓已皤然，子亦形容过半宿。别路萧条霜正深，无钱沽酒又分襟。到家若见平生友，为我慇勤达远心。
海上酬三峰诸友
作者：王恭
朝代：明

晚家大堤曲，几见大堤春。开门对三峰，宛若平生亲。别来沧海东，倍忆三峰好。眼前不见同心人，梦飞只在三峰道。早晚归来大堤曲，三峰垆头酒应熟。
海城秋晚
作者：王恭
朝代：明
体裁：七言绝句

西风一夜海城头，�笛声声水乱流。枫叶萧条山下月，戍楼残火几家秋。
海城秋晚
作者：王恭
朝代：明

西风一雁海城头，羌笛声中水乱流。枫叶萧萧山月下，戍楼残火几家秋。
海天离思送林生复琼州军
作者：王恭
朝代：明

十年弓骑向边州，暂喜还家又别愁。绿酒江亭乡树晚，断云南雁海天秋。鲸波万里孤舟远，椰叶千峰片雨收。明到琼台霜渐冷，知君长夜看吴钩。
海市晴云图
作者：王恭
朝代：明

燕蓟云山王气收，行人犹自问登舟。秪今海子桥西月，独照湾河水尚流。
清江散人为林孔逸写前林过雨图
作者：王恭
朝代：明

清川带长林，雨后宜水木。澹沲天影寒，孤光霁人目。归云澹空青，虚窗响悬瀑。日夕山气佳，心閒道机熟。烟际下遥钟，西岩数峰绿。
渊明
作者：王恭
朝代：明

带印何如漉酒閒，五株残柳旧乡关。石头城下秋烟冷，正是东篱采菊还。
渔樵清话
作者：王恭
朝代：明

樵歌日日出林扉，赢得身闲坐钓矶。莫向相逢笑贫薄，人生此乐也应稀。
渔樵清话
作者：王恭
朝代：明

砺斧出幽林，移竿野水深。相逢休问姓，偶坐便知心。岩桂香堪爨，江鳞美易寻。平生山水趣，终不为朝簪。
渔樵耕牧图
作者：王恭
朝代：明

山水相逢任疏散，孟诸日夕歌声远。大野春苗叶未齐，长川水草香犹短。峡口泉萝隔世尘，云间鸡犬是秦人。重林峰壑无归路，流水桃花几度春。白头未悟丹砂理，纵酒狂歌鹖冠子。一片孤云野鹤心，秋来梦著青青里。
渔笛
作者：王恭
朝代：明

扁舟吹笛度横塘，欸乃声中也断肠。莫道渔郎无别恨，武陵虽好是他乡。
渔笛
作者：王恭
朝代：明

扁舟吹笛度横塘，颖乃声中也断肠。
莫道渔郎无别恨，武陵虽好是他乡。
渔笛
作者：王恭
朝代：明
体裁：七言绝句

扁舟吹笛渡横塘，欸乃声中欲断肠。莫道渔郎无别恨，武陵虽好是他乡。
渔隐
作者：王恭
朝代：明

自无簪组分，结屋近苔矶。夜月悬孤艇，寒潮入半扉。溪山曾无趣，鱼鸟已忘机。为问青云者，谁能忍布衣。
温陵留别陈四博士
作者：王恭
朝代：明

军城腊月桐叶飞，北风萧萧吹客衣。旅馆狂歌转萧索，故园长望空依微。吴姬酒醒春还早，那似繁华旧时好。五陵白马尽浮云，甲第朱门共秋草。怜君十载教温陵，不向青云叹未能。堂下诸生揖胡琼，海内贤豪趋李膺。往来京国知名久，健笔雄词世稀有。草圣曾惊御史骢，风流每醉将军酒。他乡生计近何如，桐下萧条杨子居。夜雨长愁旧国柳，秋风忽忆故江鱼。叹予飘泊红尘里，相识惟君最知己。问我年来只布衣，念我家贫尚如此。悠悠萍水各东西，也似飞鸿踏雪泥。百年心事难倾写，千里云山又解携。迢迢金粟清源洞，野鸟山花日迎送。别后清猿夜夜声，知君空有相思梦。
温陵留别陈方山先辈
作者：王恭
朝代：明

温陵雪后雁声寒，芳草青青客未还。千里离情江上月，十年乡思梦中山。荒城对酒应难别，远路逢春好是閒。沧海故人零落尽，临岐那忍听阳关。
游东观
作者：王恭
朝代：明

群山飞翠六平峰，琳馆依稀第几重。心远独随云鹤去，机闲应共羽人逢。三花影落坛边树，五粒春飘石上松。借问仙源在何处，白云迷却往来踪。
游天台国清寺
作者：王恭
朝代：明

飞步赤城标，连峰积空翠。杳霭葱茜间，千秋隐灵异。石桥孤鸟外，香界清晖里。群壑澹归云，遥林引寒吹。遂造丰干庐，垂萝覆溪外。真僧五百人，各了西来意。愿此学无生，超然谢尘滓。
游岩泉寺
作者：王恭
朝代：明

野寺迢迢隐碧岑，曲栏荒殿古苔深。可怜一段岩头水，洗尽浮生用世心。
游广陵
作者：王恭
朝代：明

海门潮落见瓜州，云树苍茫马上游。千里河山归禹贡，百重烟水入淮流。芜城积梦璚花月，隋苑伤心碧草秋。二十四桥人静夜，为谁犹倚木兰舟。
游桓山寺
作者：王恭
朝代：明

水木通禅观，清游却忘还。风泉衣上落，鱼鸟镜中閒。绿发纵教变，青云未可攀。超然人境外，何必市朝间。
游灵瑞寺偶赋
作者：王恭
朝代：明

白云精舍近，一路入迢遥。古壁留残霭，微钟送暮潮。鸟啼空翠晚，花落断香飘。此地堪携兴，何须度石桥。
游竹林深处因赠拙归居士
作者：王恭
朝代：明

深林霁初霭，氤氲逗萝径。烦熇遍朱火，爱此山中静。拂石云共眠，横琴鸟皆听。神閒境自玄，物澹心逾迥。超然维摩居，水月初见性。行苦人未归，岩栖独清净。
游鼓山天风海涛亭
作者：王恭
朝代：明

高亭上与翠微连，漠漠风涛际海天。吴越百城飞鸟外，琉球孤岛断云边。灵源洞古人稀到，青草池空凤杳然。深愧远公相问姓，自非玄度亦逃禅。
溪行逢霜
作者：王恭
朝代：明

萧条客路度微溪，昨夜清霜印马蹄。枫叶梅花愁望断，更堪林外野？啼。
溪行逢霜
作者：王恭
朝代：明
体裁：七言绝句

萧条客路度微溪，昨夜清霜印马蹄。枫叶梅花愁望断，更堪林外野�啼。
漫兴
作者：王恭
朝代：明

乱山波上远，片片似修眉。山下蘼芜草，春来感别离。
漫歌行
作者：王恭
朝代：明

君不闻丰山钟古铜，裂缺追蠡虫。霜华满天激清响，夜夜龙鸣西顶中。君不见丰城匣中三尺水，凛凛神光射眸子。蜿蜒已没秋海空，落落寒星气犹紫，烈士英灵亦如此。黄金散尽游下邳，四海萧条人竟欺。男儿岂负报国愤，此心感激谁能知。悲歌击筑来燕市，易水秦原几千里。鼓刀屠肆心可凭，慷慨夷门为谁死。青袍买酒上林春，衣上徒香京洛尘。五侯宾从少知己，羽林年少轻才人。山中布衣取卿相，太后穰侯不相让。入门长揖隆准公，致身歘在青云上。狐裘柘弓那可期，长楸走马行射麋。何须白发鲁中叟，转数黄须塞上儿。以兹却羡归来好，驱车便发青门道。青门柳枝三月春，飞絮愁人不肯扫。石门山水青如苔，与君闲来日几回。宁无禄米二千石，莫弃黄垆三百杯。
潘源润思义轩
作者：王恭
朝代：明

志士顾名节，商人竞刀锥。义路久荒没，人谁得其蹊。夷齐独何为，行矣西山薇。猗彼延陵子，高踪邈难期。清风激颓靡，薄俗渐浇漓。岂意千世下，人犹想刑仪。端居贵名教，动息怀所宜。冥心戒苟得，百行从可知。仲尼有明训，勖尔恒自持。
澄清歌为闽宪佥孙公赋
作者：王恭
朝代：明

骢马何处来，翩翩下霜台，七闽大道无尘埃。袖中明月连城价，腹里琅玕柱石材。闽山青峨峨，闽水净如练，露冕巡行历州县。手持白简绣作衣，胆落金吾铁为面。佐理由来有政声，纲纪百粤共澄清。清如金茎云间之露白，澄似冰壶秋夜之月明。山亦收其雾，川亦敛其滓，泰阶荧荧悬六星。秋毫遥遥洞千里，列郡官曹亦如水。忆昨霜威遍齐鲁，汶阳泰岳沾时雨。又持玉节按闽荒，乡心几度梦浔阳。方今天子多殊渥，暂遣遐陬访民瘼。早晚功成列上台，令人更忆孙弘阁。
澹游雨竹
作者：王恭
朝代：明

梦入零陵见旧丘，忽闻瑶瑟不胜愁。觉来一片空山雨，散落潇湘万叶秋。
灞陵衰柳
作者：王恭
朝代：明

昨夜微霜落灞桥，数行官柳正萧萧。听莺坐处空残叶，系马门前有旧条。色借青娥双晚黛，声随急吹度寒蜩。秦山送别那堪折，应把离情寄玉箫。
灯下写怀
作者：王恭
朝代：明

独坐山窗里，灯残欲二更。月中山叶堕，阶下草虫鸣。风便遥钟响，霜寒独自惊。青云犹未达，徒此怅离情。
牛上翁
作者：王恭
朝代：明

时既和，年既丰，乐莫乐如牛上翁。短衣半湿杨柳露，长笛吹老棠梨风。君不见苦竹岗头淇塾水，鹧鸪相呼作人语。马上郎官攒两眉，海北天南路何许。翁家有粟牛有莎，世人造物如翁何。牛饱归来浩浩歌，江上儿孙雨一蓑。
牧牛图
作者：王恭
朝代：明

禅客观心如牧牛，人牛两忘心即休。恰如牛上小童子，百虑不关神自由。黄桑贯鼻素丝索，水浅莎长草衣薄。驯扰由来任本贞，倒行逆拽空牢落。
独酌言怀
作者：王恭
朝代：明

林居绝轮鞅，独酌形亦忘。百年会衰朽，一室任荒凉。寤寐友千古，游心见羲皇。所以陶潜翁，颓然卧柴桑。
独酌言怀
作者：王恭
朝代：明

行歌与醉吟，谁识一生心。白日蹉跎过，青山感慨深。酒酣空击筑，愁极少知音。且尽壶中物，仙源何处寻。
玉融潘原润将义葬其师黄山陈平叔一日持广赙集过予愧贫不能助遂赋此以赠之
作者：王恭
朝代：明

布衣相对两忘贫，共忆黄山泪满巾。高士姓名因有传，中郎书籍与何人。墨池雨冷苔空积，笔冢秋深草自新。惆怅一杯何所寄，唯应高谊独悲辛。
玉融潘源润师事黄山陈平叔师殁哀甚以讣音来告余答诗且寓伤悼之意云
作者：王恭
朝代：明

白首悲来薤露歌，黄山烟树奈愁何。逢人共惜扬雄逝，唯有侯巴泪更多。流水孤云无见期，屋梁残月梦中悲。凭将一掬清秋泪，洒向黄山旧墨池。别野霜空柿叶凋，曲堂云掩墨香销。碧萝野径黄山里，谁更登临望落潮。老去谁堪远别离，断云流水死生期。伤心欲解延陵剑，絓向空林若个枝。
玉融潘源润师事黄山陈平叔师殁哀甚以讣音来告余答诗且寓伤悼之意云·其一
作者：王恭
朝代：明

白首悲来薤露歌，黄山烟树奈愁何。逢人共惜扬雄逝，唯有侯巴泪更多。
玉融潘源润师事黄山陈平叔师殁哀甚以讣音来告余答诗且寓伤悼之意云·其三
作者：王恭
朝代：明

别野霜空柿叶凋，曲堂云掩墨香销。碧萝野径黄山里，谁更登临望落潮。
玉融潘源润师事黄山陈平叔师殁哀甚以讣音来告余答诗且寓伤悼之意云·其二
作者：王恭
朝代：明

流水孤云无见期，屋梁残月梦中悲。凭将一掬清秋泪，洒向黄山旧墨池。
玉融潘源润师事黄山陈平叔师殁哀甚以讣音来告余答诗且寓伤悼之意云·其四
作者：王恭
朝代：明

老去谁堪远别离，断云流水死生期。伤心欲解延陵剑，絓向空林若个枝。
玉融谢生见过
作者：王恭
朝代：明

客里留君喜盍簪，天涯携手便同心。青山旧业何须叹，野馆残尊且共吟。沧海断鸿将落叶，夕岚疏雨带寒砧。他乡况是交游少，萍水相逢思转深。
玉融陈氏怡怡堂
作者：王恭
朝代：明

魏帝连枝不共荣，淮王斗粟若为情。风霜况是同根蒂，骨肉应怜好弟兄。山色晓帘沙雁白，海天秋屿雪鸪鸣。合欢也似姜肱被，长奏埙篪酒共倾。
王克刚碧萝山房
作者：王恭
朝代：明

醉樵醉樵家何处，垂萝拂窗泉绕户。屋头万万翠微峰，巷口千千石楠树。寂寂垂萝翳古松，萦烟摆月又丰茸。花飞晚榻僧同坐，叶作秋衣手自缝。山人直是幽栖惯，来往红尘亦萧散。采樵时少醉时多，在泮日长归日短。归去山中百虑消，芭蕉叶长蕨初苗。狸香玉面时登馔，酒熟黄精屡洗瓢。草书逸兴如涛涌，满城见者神皆竦。铁限年来踏又穿，霜毫岁久埋成冢。羡尔幽居对绿萝，青云高兴近如何。还将墨客龙门画，来觅皆山樵者歌。
王将军席上赋旧战袍
作者：王恭
朝代：明

先皇亲赐锦，著向战场秋。销尽蟠花色，将军更未侯。
王昭君
作者：王恭
朝代：明

行旌入塞垣，回首望君门。汉月牵愁思，边尘惨泪痕。琵琶霜外曲，羌笛夜中魂。惆怅毡庐下，空闻刺刺言。
王昭君
作者：王恭
朝代：明

行辞女伴出深宫，玉泪双垂向白龙。几度毡庐歌酒夜，胡王空惜旧时宫。
王氏牧隐卷
作者：王恭
朝代：明

山人不种亦不耕，买山放犊应逃名。閒吹一曲无宫调，高卧千峰不世情。瑶琴在床书在箧，河汾到君今几叶。懒随时贵竞簪缨，耻逐浮人尚渔猎。五月南风陂水深，白云将兴满山阴。人牛看到相忘处，始是山人一片心。
琴乐子墨菊杂以竹兰贻张氏清玩
作者：王恭
朝代：明

何事采三秀，清时歌考槃。缅怀长林子，荷衣而鹖冠。坠露当朝饮，落英为夜餐。清冷上池水，一吸无留残。嗟尔郢中思，徒劳抱琴弹。唯应褰芳者，可以同岁寒。
瓢所应召指所居喧中寂索诗为别
作者：王恭
朝代：明

博陵有道者，生事唯一瓢。触目尽扰扰，冥栖独寥寥。傍人笑问何能尔，云是灵台本如此。云海天虚夜月閒，霜林木脱秋声起。有时斋沐坐禅床，复爱真人曲密房。鼻端有白分明见，腔里无机自在忘。草玄更倚扬雄席，饮酒不愁元亮壁。吟思千重境又玄，凡情一洗心皆寂。旧隐东林野水边，暂辞猿鹤谢兰荃。玉堂冠盖思同调，沧海渔樵写赠言。仙舟腊月闽川道，大雪飞花遍江岛。稽首喧中别故人，他年来访商山皓。
生色拒霜
作者：王恭
朝代：明

綵毫将恨寄清酣，梦落西风濯锦潭。却忆故园凉月曙，断英残粉湿秋衫。
用韵答林大
作者：王恭
朝代：明

正尔交情似海深，不堪离别泪沾衿。几回见雁思乡信，千里移家共客心。新酒黄花连夜榻，秋风寒夜响枫林。天涯共住同萧索，莫惜逢人寄远音。
甬东诸葛宗道所作山水小景陈师贡索题其上
作者：王恭
朝代：明

蓬莱宫树晚茸茸，却望青青远寄踪。应想旧时猿鹤伴，独携归兴度深松。
田家喜晴
作者：王恭
朝代：明

田家当惜雨，积雨转伤苗。诘旦云犹湿，新晴潦渐消。迅雷潜地底，初日映山椒。预卜丰年兆，何应荅圣朝。
田家夜雨
作者：王恭
朝代：明

山雨潇潇静掩门，绩灯影里戏儿孙。棕榈叶上声声好，不似天涯断客魂。
田家新酿
作者：王恭
朝代：明

数亩山田沉一秋，酿成宁羡醉乡侯。兴来独共邻翁酌，不问农家识字游。
田家留客
作者：王恭
朝代：明

爨突曙烟新，蚕房绝四邻。相逢江上路，且醉瓮头春。稚子摘红叶，家人烹紫鳞。感君情独厚，应不笑家贫。
甲戌岁九日旅怀
作者：王恭
朝代：明

客里凄凉欲暮愁，忽逢佳节倍离忧。西风白发惭乌帽，旅舍新寒忆敝裘。千里故人同落叶，十年归梦隔沧洲。别来记得家林赏，黄菊花时醉不休。
画马图
作者：王恭
朝代：明

淮泗云空苜蓿齐，圉人牵出踏青泥。金舆不恋西池赏，虚负天寒十二蹄。
留别冯公鲁兄弟
作者：王恭
朝代：明

海国微霜叶已丹，玉壶清酒夜漫漫。天寒客路鸿声晓，月落芳江树影残。情在不堪分手去，兴来犹恋故人欢。惠连群从偏能赋，一曲骊歌欲和难。
留别方丈友
作者：王恭
朝代：明

萍踪无定暂追攀，又向烟萝怅别颜。习静岂知离思苦，劳生应愧道心闲。疏钟远火舟中夜，独鹤孤云梦里山。此后相思何处是，寸心遥在翠微间。
留别海上陈文学
作者：王恭
朝代：明

瀛海东风后，壶山夕鸟边。相逢花历历，恨别草芊芊。细雨延春酌，疏灯耿夜眠。明朝江浦上，何处复怀贤。客思已凄凄，钩辀雨外啼。家林归梦积，村路独行迷。岛树看成雾，林花踏作泥。辞君理行棹，萍水又东西。
留别海上陈文学·其一
作者：王恭
朝代：明

瀛海东风后，壶山夕鸟边。相逢花历历，恨别草芊芊。细雨延春酌，疏灯耿夜眠。明朝江浦上，何处复怀贤。
留别海上陈文学·其二
作者：王恭
朝代：明

客思已凄凄，钩辀雨外啼。家林归梦积，村路独行迷。岛树看成雾，林花踏作泥。辞君理行棹，萍水又东西。
留别黄山周氏兄弟
作者：王恭
朝代：明

候馆逢霜落叶深，更堪憔悴对青衿。荒村野水残阳路，远树孤云故国心。绝地也怜频送酒，情多谁忍更分襟。惠连群从皆清俊，别后相思总解吟。
病中喜郑浮丘见过
作者：王恭
朝代：明

煮药烟中静掩门，泮林官暇动行轩。天涯踪迹惭多病，客里心期忆共论。空馆乱虫孤烛夜，荒原残叶数家村。相逢未久还分别，愁倚秋风独断魂。
瘦马图
作者：王恭
朝代：明

曾是瑶池弄影嘶，病来无复锦障泥。只今毛骨多消减，空对寒原百草齐。
癸未元日简龙门高漫士
作者：王恭
朝代：明

喜得春回共酒期，醉来持镜转堪悲。年惭伯玉知非晚，身笑相如见遇迟。衰鬓又逢残腊后，劳生几度改元时。遥怜小隐龙门下，应对椒盘独咏诗。
登冶城万岁塔
作者：王恭
朝代：明

绝顶层标出半天，千山宫宇翠微连。云飞百粤沧波外，鸟度千峰夕照边。平远台空秋佩冷，毗卢阁静夜灯悬。屠龙射鳝今何在，蔓草荒陵几度烟。
登凤凰山仙人梯
作者：王恭
朝代：明

鹤山吹笙去不还，空留梯石白云间。尘凡自愧无仙骨，独对岩扉试一攀。
登凤山仙人梯
作者：王恭
朝代：明

磴道苍苔古，缘云上石梯。依微残雨雪，迢递拂云霓。乍可临仙路，谁堪驻马蹄。回看炼丹处，岩畔草萋萋。凤山东海际，苍翠白云封。峭壁悬梯近，幽林挂瀑重。虹蜺侵绝涧，星汉接危峰。不见烧丹者，空怜避世踪。
登凤山仙人梯·其一
作者：王恭
朝代：明

磴道苍苔古，缘云上石梯。依微残雨雪，迢递拂云霓。乍可临仙路，谁堪驻马蹄。回看炼丹处，岩畔草萋萋。
登凤山仙人梯·其二
作者：王恭
朝代：明

凤山东海际，苍翠白云封。峭壁悬梯近，幽林挂瀑重。虹蜺侵绝涧，星汉接危峰。不见烧丹者，空怜避世踪。
登西石岩不与口占
作者：王恭
朝代：明

狂客登山逸兴新，欲同清赏愧无因。此身得似同林鸟，飞去飞来不属人。
登雁山望太常峰有怀所知
作者：王恭
朝代：明

雁山青翠里，遥见太常峰。胜槩无期到，幽人何处逢。仙源云缥缈，秪苑树蒙茸。兴尽独归去，空林闻暮钟。
白云庵
作者：王恭
朝代：明

白云深处旧岩扉，苔藓苍苍一径微。翠壁红泉分鸟道，石林精舍挂僧衣。三峰月出闻猿断，五粒松香见鹤飞。今日置身千仞表，了然心地发清机。
白头公
作者：王恭
朝代：明

竹下棠梨花渐稀，白头相对语依依。五陵年少多金弹，莫恋残春忘却飞。
白莲图为番昜郭巡警赋
作者：王恭
朝代：明

素袜凌波绿锦裳，参差玉佩夜微凉。清芬已在瑶池上，况是新承雨露香。
白莲图为鄱阳戴处警赋
作者：王恭
朝代：明

素袜凌波绿锦裳，参差环佩夜微凉。青芬已在瑶池上，况是承恩雨露香。
白马篇
作者：王恭
朝代：明

宛马如雪色，青丝鞴来好。五陵侠少年，骑向长安道。长安道上花正香，吴姬垆头红粉妆。翩翩白马系高柳，据坐胡床唤酒尝。自矜出入金门里，立在殿庭谁敢视。武皇升天去不归，人马萧条翻被欺。不及田翁学种谷，日日村中抱黄犊。
睡觉山中
作者：王恭
朝代：明

林栖无外事，心似野僧闲。万籁千峰起，空帘午梦还。松香飘蕙帐，苔色映柴关。独鹤归来晚，遥钟若个山。
碧筒歌
作者：王恭
朝代：明

试折青荷当玉觞，绿茎通处泻琼浆。几回醉买西湖月，卧载莲舟梦亦香。
碧筒饮
作者：王恭
朝代：明

翡翠盘深泻绿波，曲茎微渗藕香多。寄言河朔流连饮，莫把黄金铸线罗。
秋中九日登南楼
作者：王恭
朝代：明

海上登临望，荒城水乱流。天边孤嶂雨，烟外几家秋。近郭寒砧响，长沙落雁愁。乡心正无那，回首仲宣楼。
秋半山中
作者：王恭
朝代：明

南北云来孤屿青，岛花苔叶露先零。天涯月出人随影，夜半幽林犬吠萤。僧榻焚香留偈别，军城吹笛带愁听。遥怜旧好佳期在，应买黄垆醉未醒。
秋园晓步
作者：王恭
朝代：明

凉风飞露冷飘飘，菱叶茨菰色渐凋。莫叹林塘秋气早，五陵烟树亦萧条。
秋城闻雁
作者：王恭
朝代：明

海国凉秋白雁声，行人一骑发边城。故乡闻此肠堪断，况复今朝在客情。
秋塘曲
作者：王恭
朝代：明

妾身在寒塘，夫婿平原客。白马五陵游，空闺断行迹。忆昨别君时，蒲生柳条碧。及此君不归，登舻感秋色。
秋声
作者：王恭
朝代：明

西风初起雁声微，千里关河叶尽飞。借问凄凉何处落，五陵松柏远依依。
秋夜宴集濮阳别墅
作者：王恭
朝代：明

逸人家住千金水，别墅閒耕濮阳里。人言此水直千金，尔独丘园厌声利。莫爱西堂梦草时，羡君亦有好连枝。河东三凤只如此，田氏一门谁更奇。荒林野水金沙路，曾是先人旧行处。满月寒花色自幽，断肠风木声偏苦。禾黍登场酒复篘，断壶剥枣宴同游。满堂醉舞多年少，愧我猖狂今白头。云间片月悬秋汉，遥海星沉夜将半。感君兄弟苦留人，谓我天明莫分散。
秋夜宿石门洞
作者：王恭
朝代：明

胜寄越筹岭，霁心投翠微。阴林见法侣，尽夕留松扉。石门发天声，海月澄秋衣。风泉有馀响，倏尔清尘机。愿言托香界，信宿以忘归。
秋夜陪郑助教苍林宴集分得深字
作者：王恭
朝代：明

沙堰云归半夕阴，露荷烟筱净烦襟。明河一叶秋声早，红烛虚庭醉影深。璧水旧游千里会，青山归兴故园心。沧洲况与苍林近，此地应期重盍簪。
秋夜饮
作者：王恭
朝代：明

残柳烟空泣露蝉，夜堂红烛照长筵。门临一叶秋声里，帘卷秋风夕鸟边。且纵芳樽吟绿水，莫将青镜叹流年。兴酣耳热忘头白，不觉清宵刻漏传。
秋宴御风台
作者：王恭
朝代：明

御风仙佩影沈沈，草满荒台翳夕阴。千里沧波天外合，七闽秋色雁边深。寒花委露沾歌席，残叶飘风堕客簪。但得玉壶频有酒，此身长健且登临。
秋山
作者：王恭
朝代：明

绝顶风凄万木黄，露寒云白色苍苍。夜深一片藤萝月，照见天河水气凉。
秋山暮归
作者：王恭
朝代：明

桄榔枝上夕阳微，寂历秋风吹葛衣。回首前溪灯火起，阴虫声里扣荆扉。白云迢递乱峰深，谷口斜晖转树林。归到茅斋灯火夕，不堪黄叶与秋砧。
秋山暮归·其一
作者：王恭
朝代：明

桄榔枝上夕阳微，寂历秋风吹葛衣。回首前溪灯火起，阴虫声里扣荆扉。
秋山暮归·其二
作者：王恭
朝代：明

白云迢递乱峰深，谷口斜晖转树林。归到茅斋灯火夕，不堪黄叶与秋砧。
秋山行旅
作者：王恭
朝代：明

客路青山外，萧条尽白云。猿啼山寂寂，霜降叶纷纷。野寺鸣烟磬，空林带夕曛。望乡心未已，残笛不堪闻。
秋山行旅
作者：王恭
朝代：明

寂历高秋乱叶飞，断？声里日初微。自怜万里长为客，犹向西风著布衣。
秋山行旅
作者：王恭
朝代：明
体裁：七言绝句

寂历高秋乱叶飞，断�声里日初微。自怜万里长为客，犹向西风著布衣。
秋日寄王介轩先辈
作者：王恭
朝代：明

林下萧条隐角巾，黄花时节忆同人。陶潜解印宁辞倦，苏晋长齐岂是贫。华发流年看独变，青山明月梦来频。近闻筹谷多仙赏，忘却沧洲野水滨。
秋日山行
作者：王恭
朝代：明

清秋发佳兴，著屐穷翠微。鸟度黄叶涧，猿啼白云扉。野寺隐孤磬，遥峰当夕晖。浮云淡空宇，石濑清心机。缅怀苏门啸，愿拂林中衣。长歌望薜萝，思与尘世违。
秋日旅怀
作者：王恭
朝代：明

西风残叶带荒沟，旅馆谁堪宋玉愁。岐路自伤孤客暮，云山空见断鸿秋。家林旧业馀青草，萍梗生涯任白头。几度扁舟吹笛夜，令人归梦满东流。
秋日游山寺
作者：王恭
朝代：明

荒山残日晚，秋思正凄凉。野鸟啼花径，溪泉溜竹房。钟声云外远，树色雨中黄。更与询休辈，焚香坐石床。
秋日游皇恩寺
作者：王恭
朝代：明

莲宇经台花正香，白云深映竹边房。清游惜共林僧别，行听微钟到学堂。
秋日留别刘大
作者：王恭
朝代：明

十年分手隔山川，乍见那堪又别筵。白发醉看青镜里，黄花飘近羽觞前。双湖积水啼孤雁，独树高原咽乱蝉。何事最关离恨切，月明重语旧筝弦。年少与君轻别离，肯将清泪洒临岐。那堪短褐飘蓬后，不似寒窗剪韭时。遥夜客心悬络纬，隔帘霜影动辛夷。十年此会仍分手，何得杂尊复共持。
秋日留别刘大·其一
作者：王恭
朝代：明

十年分手隔山川，乍见那堪又别筵。白发醉看青镜里，黄花飘近羽觞前。双湖积水啼孤雁，独树高原咽乱蝉。何事最关离恨切，月明重语旧筝弦。
秋日留别刘大·其二
作者：王恭
朝代：明

年少与君轻别离，肯将清泪洒临岐。那堪短褐飘蓬后，不似寒窗剪韭时。遥夜客心悬络纬，隔帘霜影动辛夷。十年此会仍分手，何得杂尊复共持。
秋日送僧还山中
作者：王恭
朝代：明

西风残叶下，锡杖返东浔。浮世空伤别，孤云不住心。人烟飞鸟绝，山月断猿深。后夜相思处，惟闻钟磬音。
秋日郊行
作者：王恭
朝代：明

独扶残醉出江城，原野西风万叶声。日暮关河似秋水，萧萧鸿雁不胜情。
秋日郊行
作者：王恭
朝代：明

荒原萧索叶皆稀，海底孤城挂落晖。时事满怀吟不尽，西风吹冷薜萝衣。
秋暮喜友人自京还
作者：王恭
朝代：明

黄花萧索暮寒催，千里怜君此日回。自说月明霜冷夜，相思曾倚凤凰台。
秋暮寄山中人
作者：王恭
朝代：明

水国催寒早，霜风几夜砧。怀君隐居处，落叶乱山深。野鸟无遗迹，孤云不系心。悬知灯火夕，闲坐听猿吟。
秋水鸳鸯
作者：王恭
朝代：明

宫瓦凌秋飞早霜，绣衾遥夜度馀香。自然影落空潭水，不管人间更断肠。
秋江独钓
作者：王恭
朝代：明

萧条惊叶堕，孤坐子陵滩。积水摇棕树，微风飏竹竿。雁催秋色晚，霜降笛声寒。钓罢行来夕，枫桥日又残。
秋江送别
作者：王恭
朝代：明

江亭相送欲斜晖，黄叶西风动客衣。惆怅孤帆今北去，数行白雁又南飞。
秋江送行者
作者：王恭
朝代：明

残柳绿依依，离樽对夕晖。断鸿随去棹，落叶映行衣。楚国烟中尽，淮山鸟外微。宦游终在客，岁晚早言归。
秋猎
作者：王恭
朝代：明

猎马向风飞，雕弓白锦衣。平明射雕去，日暮五陵归。
秋窗睡觉
作者：王恭
朝代：明

西风乌桕叶先零，黄菊杯深酒未醒。何处砧声忽惊觉，露华明月满中庭。
秋胡妻
作者：王恭
朝代：明

妾家近丛台，生小邯郸里。结发事良人，行当念终始。自从十五到君前，容华初未得君怜。春风秋月长羞见，况复行人去日边。昨忆送君往陈汝，直谓君情暗相许。何事青云得路时，相逢却问桑间女。君思妾貌弃黄金，河水东流知妾心。宁将一死谢君去，千古特为节妇箴。
秋胡妻
作者：王恭
朝代：明

河洲美王雎，所托有深意。委身事良人，誓死终不二。君行赴陈汝，妾独深闺里。采采陌上桑，翩翩路傍骑。黄金是何物，视之若泥滓。日夕采桑还，行人已归止。入门拜高堂，适来狂驰子。相顾默无言，怀惭复何已。羞与斯人俱，将身赴河水。
秋色
作者：王恭
朝代：明

清晓微茫带远鸿，晚随残照上丹枫。莫将风笛频吹却，恐落乡园野树中。
秋荷
作者：王恭
朝代：明

西风一夜镜湖秋，零落残春逐水流。犹有多情双翡翠，月明梦逐采莲舟。
秋谷飞云图
作者：王恭
朝代：明

仙赏夙所慕，幽期行独寻。清耀在巾舄，微闻丘中琴。流水澹孤兴，归云闲远心。从兹谢朝市，永极烟萝深。
秋过紫云洞
作者：王恭
朝代：明

仙源迢递紫云间，逸兴逢秋偶独攀。辽海鹤归空夜月，瑶台人去但荒山。苔边积水流天镜，鸟外遥峰点翠鬟。石竹房中孤磬晚，此身那似野僧闲。
秋闺
作者：王恭
朝代：明

垂帘空见月昏黄，络纬啼来也断肠。几度系书君不答，雁飞应不到辽阳。
秋阴
作者：王恭
朝代：明

寒云将远空，落叶与飞鸿。汉苑秦陵外，悲凉是此中。
种黄精
作者：王恭
朝代：明

手种黄精只半畦，草根时见叶初齐。不知门外残春雨，多少飞花踏作泥。
稽山怀古
作者：王恭
朝代：明

遥遥稽山云，淡淡镜湖水。云水两无心，千秋亦相似。忆昔金门人，黄冠此山里。恩荣□□□，但得遂初志。兰亭何岧峣，修竹犹深邃。欲识斯人居，寂寞山阴是。我来吊遗踪，临风写幽意。恻怆更何言，落日猿声起。
空江秋篴浮丘郑助教索予赋之
作者：王恭
朝代：明

桓家野王弄秋玉，流落秋亭半枝竹。君山老人何处归，梦入潇湘洞庭曲。浮丘仙客五湖心，复向沧波学凤吟。不吹玉塞梅花调，不奏青楼杨柳音。商声迟迟羽声急，寒苇飞花露香入。水灵解佩撇波来，山魅吹灯倚云泣。万事无心一叶舟，夜寒星斗落船头。数声绝岛鱼龙曙，三弄澄潭雁鹜秋。初闻凤在冈，倏尔鼍吟水。天籁风泉何处鸣，落木寒狷一时起。浮丘子，通灵仙，汗漫终悬魏阙情。曲终又欲蓬莱去，日抱云璈朝玉京。
竹下酌
作者：王恭
朝代：明

远携壶榼上幽林，竹里行厨共盍簪。龙影乱浮瑶席润，凤毛低拂玉杯深。潭心气爽人难醉，谷口风微鸟自吟。更约抱琴重载酒，风流何啻到山阴。
竹梅双雀
作者：王恭
朝代：明

倦飞双雀也知寒，梅竹霜空羽异残。回首梁园千树晚，栖迟聊寄一枝安。
答梅江陈以方
作者：王恭
朝代：明

先生清隐谢浮名，数亩山田也自耕。家近邻洲饶蟹舍，客留乡馆有鱼羹。寒山对酒同谁赏，野寺寻钟惯独行。遥枉新诗问流俗，相思一夜断猿声。
答陈伯坚蝤蛑并诗见寄之作
作者：王恭
朝代：明

郭索蹒跚隐深泽，百尺寒丝谁钓得。双鳌落刃碎青霞，满壳流脂泛金液。感君特寄到沙堤，竹篓乘来不涴泥。尊前正值霜橙熟，堪笑吴王一蟹低。
答马造士铎
作者：王恭
朝代：明

请君膝上弦，泠泠拂商羽。古调凄凉那可闻，世情反覆宁堪数。击剑狂歌浪自惊，平生肝胆向谁倾。梁王宫阙随草蔓，绿池野树空蝉鸣。五陵豪贵能相弃，知己悠悠竟谁是。客舍乡书醉懒题，苍苔落叶门还闭。以兹感激无所求，閒卧茅斋四壁秋。西风笛里山阳泪，半夜灯前季子裘。爱君长才世希有，乡县黉宫坐未久。踏槐折桂应早期，白日青云两无负。雁峰积翠高连延，乔木苍苍几百年。君家正在雁峰下，此树正对湖山前。知君爱客情偏重，春酒槽头百馀瓮。积雨閒宵醉共眠，空林达曙惊残梦。梦时曾向故园归，归见乡邻故旧稀。伤心一二同袍友，问我飘零只布衣。贫居敛迹甘自守，岂料天涯与君厚。几日相思不见君，令人独坐空搔首。
答黄嗣杰
作者：王恭
朝代：明

来清小圃堪娱客，主人迩来閒不得。朝到县门夕到家，山风吹落栀子花。竹边石上烧茶处，与君别来几朝暮。我有相思一片心，为君臈日抱瑶琴。
答黄嗣杰兼柬王介轩先辈
作者：王恭
朝代：明

沙馆忽归梦，枫州空月明。与君别来凡几日，相思不觉闻秋声。来清小苑霜初肃，扶留叶大甘蔗熟。青山绕舍云半间，黄菊吹香酒千斛。瀛洲仙侣久忘机，昔时骢马今布衣。共君兄弟日携手，閒看孤鸿天外飞。
筝人劝酒
作者：王恭
朝代：明

新丰美人青楼姬，绛裙素腕娇双眉。暂歇秦筝劝郎酒，西凉葡萄金屈卮。郎君但饮休辞醉，百年悠悠梦中是。神血朝凝不复知，日暮青山北邙里。回身更整十三弦，金雁离离绕钿蝉。十二栏杆月将坠，锦筵红烛浮青烟。人生欢乐那能久，岂悟星躔倏奔走。妾容未改君少年，日日尊前劝君酒。
筹峰歌为长乐尹王道斋赋
作者：王恭
朝代：明

海上群峰一峰别，群山向下如丘垤。云开华顶见琉球，天尽沧波带吴越。元气鸿濛湿不飞，凉霜五月袭人衣。迥临飞鸟空青外，始识筹峰天下稀。石林阴洞何冥密，万籁天声散秋色。南涧飞泉鹤梦清，太阴积雨龙漦白。我闻伸蒙子，云卧清晖里。一旦金马门，名高此山水。忆昨伸蒙骂贼时，悠悠往事亦堪悲。支离一代忠臣义，感激千秋达士知。郎官作县先名节，独访遗踪吊前列。载酒唯浇石上苔，回鞭不醉山中月。东山歌酒兰亭笔，疏散当年竟何益。愿君遗爱比桐乡，功名记在筹峰石。
简曾伯刚
作者：王恭
朝代：明

逢君倾盖转销魂，多少离心不忍论。白首异乡无旧业，青山衰草闭閒门。关河夜雨频惊梦，雕鹗秋风久负言。莫向樽前同感慨，旧游能有几人存。
粤城怀古
作者：王恭
朝代：明

无诸建国古蛮州，城下长江水漫流。野烧荒陵啼鸟外，青山遗庙暮云头。西风木叶空湟曙，落日人烟古垒秋。借问屠龙旧踪迹，断矶寒草不胜愁。
纪梦
作者：王恭
朝代：明

假寐登九疑，遥遥见湘君。文螭与赤豹，飒沓何纷纷。掩瑟泣幽怨，行招虞帝魂。青枫洞庭气，白雨潇湘昏。銮舆覆华盖，招摇烂垂云。我见未及跪，六龙忽飞奔。欲陈腹中事，哽咽不得言。觉来北窗曙，月落啼清？。
纪梦
作者：王恭
朝代：明
体裁：古风

假寐登九疑，遥遥见湘君。文螭与赤豹，飒沓何纷纷。掩瑟泣幽怨，行招虞帝魂。青枫洞庭气，白雨潇湘昏。銮舆覆华盖，招摇烂垂云。我见未及跪，六龙忽飞奔。欲陈腹中事，哽咽不得言。觉来北窗曙，月落啼清�。
织妇
作者：王恭
朝代：明

草虫鸣促织，深夜动鸣机。玉手挑灯暗，罗衫染泪微。常怀筐篚贡，又忆塞垣衣。用尽闺中力，天边雁未归。
织苧篇
作者：王恭
朝代：明

鸣机声里花如霰，白日帘前那忍见。娇容无力十指纤，几日才成一匹练。年年输税入官家，姑老儿雏空叹嗟。夫婿宦游行不归，妾身长著嫁时衣。
经冯氏先茔
作者：王恭
朝代：明

音容别后远悠悠，寥落他乡土一抔。野水寒禽空对客，夕阳红树更关愁。手披荒草孤坟在，泪洒残梅一笛秋。淮海十年多少恨，几人归葬故山头。
经冶城寻芝山兰若访从兄阐上人
作者：王恭
朝代：明

兰若三山下，相逢慰所思。支离惊落叶，留恋惜连枝。境静禅皆寂，身空病不疑。自怜尘土隔，徒有鹡鸰悲。
经友人故宅
作者：王恭
朝代：明

策马孤城下，经过泪盈襟。开门絓蟏蛸，井灶莓苔深。念彼泉下人，悽然杳难寻。萧条故篱菊，识我平生心。揽辔向前路，徘徊出寒林。谁知山阳笛，恻怆犹至今。
经山中旧宅
作者：王恭
朝代：明

柴门空掩树阴阴，积雨荒苔路更深。自是尘中那久往，白云流水更关心。
经山中旧宅
作者：王恭
朝代：明

行行林路远，此地复伤怀。断壁悬疏蔓，闲门翳古苔。邻僧惊独住，野老候重来。欲去仍回首，猿声处处哀。
经怀安有感
作者：王恭
朝代：明

岊河江水古今流，送尽年光与客愁。莫叹寒门空草色，五陵佳气散成秋。
经故人坟
作者：王恭
朝代：明

东城日将曙，驱马入寒云。无复平生友，空馀数尺坟。卧麟行鸟迹，断碣积苔纹。欲荐寒泉水，临风涕泗纷。
经漂母墓
作者：王恭
朝代：明

寂寞淮阴路，荒城接楚原。谁能怀漂母，曾此饭王孙。孤冢今犹在，千金不复论。自惭非国士，兹去向何门。
经炉峰兰若
作者：王恭
朝代：明

迢递孤峰里，空门偶独行。野云随杖屦，古木带檐楹。月出禅初定，僧闲鸟自鸣。兴阑归自晚，钟磬有馀声。
经甘蔗州赠朱山人
作者：王恭
朝代：明

北风吹长林，林下白日晓。黄茅獠洞少人行，万碛千峰绝飞鸟。腊尽山中霜正繁，长裾短策扣君门。棕榈巷里人烟僻，蔗叶篱中鸡犬喧。君家结搆连云起，楼上青山下溪水。溪水东流竟不回，野花林路长苍苔。涧中落落青石小，谷口昽昽锦树回。知君久负青囊秘，前代曾杨共流辈。山北山南得葬多，白璧黄金买无地。巾屦长留懒出山，姓名那得满人间。滦河易水不堪听，钟阜龙盘犹可观。
经鄂王坟
作者：王恭
朝代：明

疋马南行度浙河，汴城宫殿远嵯峨。中兴诸将思恢复，负国奸臣主议和。黄叶古祠寒雨积，青山孤冢夕阳多。六和塔影西风里，陵树萧萧野鸟歌。
经鄱阳舟中作
作者：王恭
朝代：明

扬帆渡彭蠡，云树晓冥冥。潮到浔阳白，山连建业青。乾坤随去鸟，江海任流萍。回首乡林远，归鸿不可听。
绘梨花白头
作者：王恭
朝代：明

何处飞来共一枝，任他头首也相随。梁王池上春多少，几见开花结子时。
羌儿吹笛
作者：王恭
朝代：明

雪净阴山片月微，数声羌笛起依稀。不堪吹作梅花调，多少边人尚未归。
美人吹箫
作者：王恭
朝代：明

石栏干畔绿蕉阴，紫竹閒吹学凤吟。寂寂长门春掩静，商声那得到君心。
美宪佥陈公重修玉融天宝陂
作者：王恭
朝代：明

咨访代宸聪，霜威八郡中。褰帷询潦旱，按俗悯年凶。地古潴防失，江流斥卤通。绣衣亲计粟，玉节坐鸠工。瘴海秋腾隼，关河晓驻骢。已兼修废坠，非但慰疲癃。陂水寒仍绿，鹾田岁又丰。永贻饘粥惠，宁忘我侯功。利泽思王景，恩波感白公。铭心那可报，镌石纪无穷。
美朱嶙为仲弟诉冤
作者：王恭
朝代：明

北门天霜秋草衰，南山桂树青连枝。鹡鸰低飞声正悲，弟急难兮兄痛之。边头军帖严有期，将作辽阳征戍儿。阿兄含冤摧两眉，誓将生死长相随。天门九重龙虎威，逞鳞猛须谁敢窥。以额扣阍天始知，天始知，事还白，不使全家隶兵籍。君不见同胞纷纷日相訾，行义之人乃如此。
羽人并舟图
作者：王恭
朝代：明

松下仙舟一叶閒，绿波芳草异人间。莫将云水烟霞兴，共逐浮丘竟不还。
羽林少年行
作者：王恭
朝代：明

生少事嫖姚，出身羽林子。力战三边岂顾身，报雠千里曾轻死。相看雪刃气如虹，白日横行都市中。鸣鞭走马入州县，纷纷郎吏争趋风。自言家住邯郸陌，出入金门侍君侧。门前不数五侯宾，醉里常轻二千石。日晚长楸校猎归，可怜人马生光辉。自矜恩宠常如此，大笑傍人终布衣。
羽林少年行
作者：王恭
朝代：明

羽林少年任侠子，自矜生小豪门里。倾财破产不顾贫，剖肝隳胆向知己。垆头少妇邯郸姬，燕歌一曲舞罗衣。飞觞劝尽蒲萄绿，挥鞭击碎珊瑚枝。黄云逻逤烟尘暮，转战千场身不顾。性命由来一羽轻，得功让与将军去。归来下马洛阳城，洛阳年少争逢迎。连营部落避旌节，大府官僚如弟兄。一朝流落英雄尽，独立春风吹鬓影。长歌一剑江上行，更问平原家远近。
翡翠
作者：王恭
朝代：明

品流曾不让山鸡，珠树林深碧羽齐。莫近梁王池上去，野烟寒雨草萋萋。
翡翠
作者：王恭
朝代：明

羡尔炎州翠，双栖羽翼微。雨香红玉觜，风飏碧罗衣。避鹘藏深竹，衔鱼上钓矶。吴宫矜首饰，莫道网罗稀。
老僧
作者：王恭
朝代：明

寺前萝径尽荒苔，懒向人间再渡杯。阶下双松今百尺，青青曾是少年栽。
老将
作者：王恭
朝代：明

发白未侯封，休论旧日功。酬恩空有剑，锡宴岂无弓。关塞孤愁外，风霜百战中。太平应弃掷，流落灞桥东。
老将行
作者：王恭
朝代：明

生小事边州，罢归头尽白。玉门逻逤别来深，云鸟鱼丽旧曾历。三尺吴钩两斛弓，絓在閒门高阁中。羽林一二少年辈，昨日封侯欺老翁。翻思战场里，秋霜断人骨。髑髅夜夜声满天，尽是长平旧降卒。
老将还乡
作者：王恭
朝代：明

百战解重围，三边受铁衣。萧条关塞别，迢递故乡归。旧业春苗发，青山白发稀。独怜闲夜梦，犹绕羽林飞。
老渔
作者：王恭
朝代：明

生事终年在水乡，龙钟双袖鬓如霜。于今不耐矶头坐，閒弄儿孙卧草堂。
老马
作者：王恭
朝代：明

百战沙场老此身，长楸宫草几回春。只今弃掷寒郊路，犹自悲鸣恋主人。
耽犁子歌为长乐郑友众赋
作者：王恭
朝代：明

新宁才人心不羁，腹中三礼犹耽犁。生事常怀汶阳北，梦游未识灞陵西。青山白野閒来坐，离黍吹花向人堕。潇洒还同谷口耕，风流也学南阳卧。谁知宣室聘雄才，不使遗贤滞草莱。使者飞书催上道，郎官立马送离杯。几回待诏金门里，枥上华骢末由试。甲第歌中少故人，五侯宾从无知己。以兹翻忆鹿门春，却向清时便乞身。匹马行辞白门柳，群公饯出秣陵尘。故园独树闽川道，数亩山田半秋草。孺子应知食力安，渊明况及归来早。入门长啸复长歌，仍把春衣换薜萝。自言林下耽犁好，不道天朝荐剡多。
耿将军具庆堂
作者：王恭
朝代：明

曾逐嫖姚立战勋，汉庭方识耿将军。千钟已遂荣亲愿，一剑常思报主勤。花拂莱衣春尚早，月明姜被夜初分。东吴此乐应稀少，忠孝于今几处闻。
胡人牧马图
作者：王恭
朝代：明

海子桥边卸马鞍，燕山秋草色漫漫。百年王气和烟散，往事空从画里看。
胡儿吹笛
作者：王恭
朝代：明

雪净阴山片月孤，数声羌笛起单于。不堪吹作《梅花》调，少多中原客在胡。
舟次水驿寄关外同志
作者：王恭
朝代：明

帆落秋风酒半醺，驿楼津树大溪濆。夕阳鸿雁舟中见，明月梅花笛里闻。独客秪今犹浪迹，故人何处更离群。盍簪尚有清宵梦，只隔闽关一片云。
舟次镡津
作者：王恭
朝代：明

木落川气凉，鸿飞水容夕。微灯射远沙，夜榜邻幽石。月色凄处寒，霜花坐来白。遥见九华峰，苍苍但萝薜。
舟次镡津
作者：王恭
朝代：明

木落川气凉，鸿飞水容夕。
微灯射远沙，夜榜邻幽石。
月色栖处寒，霜花坐来白。
遥见九华峰，苍苍但萝薜。
舟经彭蠡
作者：王恭
朝代：明

杨帆过彭蠡，远见匡庐色。瀑布天上来，芙蓉望中碧。东林钟磬远，沽酒浔阳夕。枫树忽鸣猿，凄然念乡国。
节后黄花
作者：王恭
朝代：明

节去东篱花渐衰，纷纷蜂蝶不须疑。萧条更有馀香在，不比梁园二月时。
芭蕉
作者：王恭
朝代：明

叶卷花红色未乾，乳莺啼断雨声寒。玉栏干畔宫帘侧，不似家林醉里看。
苔
作者：王恭
朝代：明

要路何曾著，閒门积渐多。五陵松柏外，随雨上盘陀。
荅林逸人兼柬刘大因忆沧洲野堂叟
作者：王恭
朝代：明

小来攀侠游，脱身过伊阙。白马行看戚里花，锦袍醉舞娼楼月。娼楼酒幔官道春，孟尝平原能爱宾。报仇雪耻感恩遇，沥胆隳肝宁顾身。以兹意气红尘里，悠悠岁月东流水。交态空输杜宛儿，致身不及南邻子。常何新丰识马周，蔡泽秦川寻应侯。西京谁复念王粲，间关雨雪来依刘。刘君世胄前司马，德业龙阳复潇洒。弱冠追随今白头，流落看同最亲者。迩来江汉与君逢，章甫衣裳多雅容。看君自是龙池客，敛迹宁甘兔苑农。同心且道相逢晚，薄俗纷纷梦犹懒。囊中久闭龙唇琴，世上终希广陵散。大堤沙水白粼粼，为予归访沧洲人。
草色
作者：王恭
朝代：明

拂拂度林坰，霏霏上野亭。王孙归未得，空向雨中青。
莫春邑中与漫士别时沧洲叟命邀不果来
作者：王恭
朝代：明

县城春莫雨纷纷，歌罢骊驹厌独闻。蓬鬓相逢俱未达，萍踪无定又离群。绿芜客路风将远，黄鸟官亭酒半曛。江上草堂谁倚和，杜陵白发更思君。
落叶
作者：王恭
朝代：明

秋风林下起，乱叶正纷纷。只可醉时看，不堪愁夜闻。
虚白子水墨图为陈思孝题
作者：王恭
朝代：明

开图见嵩山，妙趣忽已领。濛濛花源阴，窈窕多灵境。石洞閟苔纹，天窗逗云影。迎秋鹖冠凉，先雪荷衣冷。长夜何所闻，龙鸣在西顶。
虚白子水墨图为陈思孝题（二首）
作者：王恭
朝代：明

开图见嵩少，妙趣忽已领。
濛濛花源阴，窈窕多灵境。
石洞掞苔纹，天窗逗云影。
迎秋鹖冠凉，先雪荷衣泠。
长夜何所闻，龙鸣在西顶。¤
蚕妇
作者：王恭
朝代：明

粉黛无心鬓影凉，十年犹著旧衣裳。东邻西舍迎鸾日，正是春风陌上桑。
行次海上
作者：王恭
朝代：明

晓风吹酒动离颜，别路萧条草树间。
积水乱流疑梦渚，一峰中断似君山。
鸡鸣海曙寒潮小，雁引秋声落叶间。
行李飘飘何处往，暮云飞鸟倦知还。
行次海上
作者：王恭
朝代：明

晚风吹酒动离颜，别路萧条草树间。积水乱流疑梦渚，一峰中断似君山。鸡鸣海曙寒潮小，雁引秋声落叶闲。行李飘飘又何往，暮云飞鸟也知还。
行次淮安甘蔗因悼同门友被谴没于京
作者：王恭
朝代：明

伤心不见旧同游，离思萧萧醉未休。暮雨门临青蔗圃，夕阳潮到白沙洲。几家烟火遗民在，千里江陵去国愁。莫怪行人倍惆怅，羊昙何事泣西州。
行路难
作者：王恭
朝代：明

古镜蟠龙野苔色，赭颜欲改青须白。三尺鱼肠烛下看，玉壶击碎心未寒。悠悠漳水轮台树，信陵平原渺何处。骑射纷纷杜宛儿，骄嘶紫燕跃青骊。铜驼陌上春风煖，田窦门前客应满。白头执戟不迁官，尽日草玄门自閒。雪风萧萧面如割，史云桁上无全褐。君不见羊肠九折坂，覆辙相寻岁华晚。君不见瞿塘滟滪滩，败蓬如舞落惊湍。田文失势冯驩去，廷尉门空鸟啼树。二君所见何太迟，署门谢客徒尔为。食客满堂尽珠履，剖胆输肝竟谁是。阶前车马若云屯，倏忽苍苔生满地。感激令人气不平，中宵起坐待天明。唯有君家梁上燕，秋去春来无世情。
衮尘骝
作者：王恭
朝代：明

暂卸银鞍赐浴归，锦尘香扑衮龙飞。谁怜习战阴山北，满地黄埃苜蓿归。
衰柳
作者：王恭
朝代：明

西风昨夜灞陵秋，千树萧条带驿楼。莫道离人空有恨，暮蝉寒雀也关愁。
西园赏菊
作者：王恭
朝代：明

秋风萧瑟过重阳，黄菊花开酒正香。人世相逢须尽醉，牛山何必涕沾裳。
西岩兰若
作者：王恭
朝代：明

白云深处磬声微，祗树林幽映竹扉。几度月明禅榻夜，洞？溪鹤也忘机。
西岩兰若
作者：王恭
朝代：明
体裁：七言绝句

白云深处磬声微，祗树林幽映竹扉。几度月明禅榻夜，洞�溪鹤也忘机。
西岩庵前小池
作者：王恭
朝代：明

西岩春池小，泠泠隐翠微。虚圆窥色相，恬淡印禅机。雨积龙泉古，波澄鸟影稀。尘缨从此濯，相对欲忘归。
西昌邓奉使安泰堂
作者：王恭
朝代：明

楚国多秀士，邓君如凤凰。刷毛霄汉上，览德岐山阳。君家文献犹存古，安泰堂中如乐土。开帘时听九江潮，酌酒晴看五峰雨。散帙断弦绝世情，坐来心地自然平。夫人堂上无愁色，稚子阶前同笑声。东城南陌何凄断，绿野平泉也凋换。三湘窜逐怨江蓠，万里羁危对秋雁。此际问君谁似君，日高犹卧半床云。只言永结烟霞想，何意今随鹓鹭群。使车到处争迎送，乳酒青丝白银瓮。西上金门自此升，山中茆屋空多梦。
西林感旧
作者：王恭
朝代：明

十年重过谢公楼，千里离心感旧游。江上行人孤笛晚，路傍离黍几家秋。浮云世事如春梦，流水年光易白头。别后芳原那可问，寒？野鸟自堪愁。
西林感旧
作者：王恭
朝代：明
体裁：七言律诗

十年重过谢公楼，千里离心感旧游。江上行人孤笛晚，路傍离黍几家秋。浮云世事如春梦，流水年光易白头。别后芳原那可问，寒�野鸟自堪愁。
西林野老
作者：王恭
朝代：明

西林野老头皓白，饮泪灯前对孤客。昔年曾过君家门，君时有子仍有孙。奔走星缠不停毂，昔叹人生如转烛。掌中已失月明珠，目下谁怜汗血驹。少年风光那可想，西麓田畴日应往。荒园种豆苗不生，白首驱牛犁不行。日暮凉霜拂高树，桂花门前隳如雨。世事悠悠莫怨嗟，得钱还醉黄翁家。
观沧洲二稿有作
作者：王恭
朝代：明

古人名诗凡几家，阴何徐庾皆清发。遂使少陵谪仙辈，深得黄初建安骨。尔来作者虽能鸣，此翁吐词多正声。百年英气结词赋，每日挥洒娱心情。镜湖流水澄孤月，太华莲峰积飞雪。千载黄钟绣作花，三叹朱弦响疏越。沧洲二卷俱可人，首首看来如有神。始知先辈老风格，不逐馀子徒清新。角巾野杖闲潇洒，绿水清池思堪写。愿得明时入帝京，閟宫清庙歌承平。
观猎
作者：王恭
朝代：明

九月淮天百草枯，晓分千骑猎平芜。弯弓射杀南山豹，归醉吴姬卖酒垆。
言怀
作者：王恭
朝代：明

拂郁坐空宇，萧索鸿雁鸣。凉霜袭飞幔，北斗当前楹。抚剑中夜起，空歌感平生。聊持一樽酒，独酌怀吾贞。古来旷达者，岂愿身后名。原陵久已没，此怀为谁倾。
许宗显椰子杯歌
作者：王恭
朝代：明

君家一双椰子杯，远从交广带将回。剖开瘴水蛮烟腹，割断玄霜玉露胎。乌梨木柄银錂口，若比匏尊应更厚。莲房半侧碧筒深，中有黄流汎郁金。最怜竹里泉中洗，不厌松边石上斟。人言此杯能辟蛊，倾银注玉空论富。少陵未许称木瓢，谪仙且莫誇鹦鹉。山人心爱口不言，肯遗还山酌白云。君不见丰城双宝剑，当年知己亦平分。
访僧不值
作者：王恭
朝代：明

万松阴里隐禅扉，一上中峰入翠微。涧口绿萝侵岸帻，林端祗树拂行衣。春城乞食何人到，沧海浮杯更未归。此度寻僧应不遇，泉声山影思依依。
访僧不遇
作者：王恭
朝代：明

寺门深闭对青山，何处浮杯更未还。万壑千峰人不见，满林霜叶磬声閒。
访山人不值
作者：王恭
朝代：明

迢递过前峰，林深爽气浓。也知行处尽，犹未与君逢。白壁猿啼榻，空潭树翳钟。不知人代里，何日得相从。山中寻旧侣，何事掩荆扉。树密藤花落，篱深菜草稀。萧条人不见，寂寞鸟空归。叶上留名去，孤云与愿违。
访山人不值·其一
作者：王恭
朝代：明

迢递过前峰，林深爽气浓。也知行处尽，犹未与君逢。白壁猿啼榻，空潭树翳钟。不知人代里，何日得相从。
访山人不值·其二
作者：王恭
朝代：明

山中寻旧侣，何事掩荆扉。树密藤花落，篱深菜草稀。萧条人不见，寂寞鸟空归。叶上留名去，孤云与愿违。
访羽人不值
作者：王恭
朝代：明

仙坛花落正纷纷，洞入丹丘半白云。童子开门不相识，言师西去访茅君。
访邓山人
作者：王恭
朝代：明

飞鸟落藤花，林幽小径斜。白云深解意，相与到君家。
诗寄梁浮丞陈思孝工篆入翰林
作者：王恭
朝代：明

故人西上怅离魂，几度封书寄荜门。别梦正悬江口雁，相思谁那岭头？。晨朝染翰临飞阁，日夕闻钟出禁垣。宸睿若教金石刻，知君不久独承恩。
诗寄梁浮丞陈思孝工篆入翰林
作者：王恭
朝代：明
体裁：七言律诗

故人西上怅离魂，几度封书寄荜门。别梦正悬江口雁，相思谁那岭头�。晨朝染翰临飞阁，日夕闻钟出禁垣。宸睿若教金石刻，知君不久独承恩。
诵道经
作者：王恭
朝代：明

盥濯宴心坐，焚香讲道经。青童开宝笈，白发对黄庭。玉佩飞鸾驭，瑶笙载鹤軿。天花撩乱处，迢递见仙灵。
谢得圭东岚秋思图
作者：王恭
朝代：明

海上仙山连翠岑，夕岚孤树远沉沉。遥天落叶鸿边尽，绝岛残钟雨外深。烟火数家馀旧业，渔樵几处动归心。秋来好是莼鲈美，知尔看图忆故林。
谩歌
作者：王恭
朝代：明

饮君玉壶酒，听我击剑歌。孝王宾客久寂寞，梁园修竹今如何。五陵年少无知己，胶漆陈雷更谁是。昨日青云四五人，弃我悠悠一杯水。锦袍白马何匆匆，当街上马生春风。并辔朝回双树下，看花醉倒五陵东。他人逐势争先后，伫立道傍齐拜手。君不见张良韩信贫，流落江湖聊寄生，一朝恩宠赐颜色，岂得长为飘泊人。
贫士
作者：王恭
朝代：明

百金费尽不羞贫，敛足衡门几度春。昨日东风南陌上，看花多是五陵人。
赋得云溪别棹送宪从事赴京师
作者：王恭
朝代：明

手折台上柏，送君天外心。云飞隔溪水，望望隔层阴。仙棹去俄顷，沧波杳难寻。行将拂霄汉，发轫当在今。我有千古怀，寄情江海深。别离贵有赆，愧无双南金。
赋得凌霄花寄友人
作者：王恭
朝代：明

凌霄产朱夏，因依郁青苍。引蔓絓高树，垂阴近中堂。炎风媚朝景，暑雨湿红芳。容华难久恃，采折空自伤。欲寄同心者，道远川无梁。谅非松柏操，伫立徒慨慷。
赋得函谷关送人入秦
作者：王恭
朝代：明

迢迢函谷关，北壮秦山路。关门今古几人行，荆棘荒凉惟古树。君不见伯阳迢递西入关，骑得青牛去不还。田文爱材客满座，鸡鸣犬吠今茫然。秋风黄叶重关下，金锁平明出车马。男儿独数弃繻人，隐士曾闻抱关者。君去西游几日归，五侯七贵相追随。归时为问关城吏，莫笑行人终布衣。
赋得剑津送郑孟宣之江右考文
作者：王恭
朝代：明

闽溪迢迢絓绝壁，平津之水深千尺。神物湮沈不复知，往往潭心飞霹雳。银河掩映流寒声，玻瓈井底双龙行。九华山色纷照耀，丹枫寂历秋风鸣。吾夫子，浮丘生，送君几度持文衡。扁舟触热那可度，来往津头须濯缨。
赋得幔亭峰送人之建上
作者：王恭
朝代：明

鹤岑戛然开洞门，仙翁骑龙宴曾孙。曾孙大醉仙翁别，木魅鲛童吊溪月。葛花濛濛簝竹荒，石云紫蕨参差凉。银湾逗帆啸苍突，玉函千年蜕金骨。峰头药草九节香，胡麻作饭与君尝，待君骑鱼还故乡。
赋得沙堤送别造士王克刚赴召入翰林
作者：王恭
朝代：明

新宁海边沙作堤，人烟两岸草萋萋。潮归鹅鹳印行迹，雨到枫州沙更白。沙山缭绕大堤平，故老虚传宰相名。渔梁晚波牛渡浅，堰口春泥马蹄软。新水还流旧水声，古人过尽今人行。青幔红桥几回别，官柳秋风不堪折。才子辞乡近九重，衔杯堤下动别容。遥知草诏明光里，沙上空流送别踪。
赋得牡丹因感旧游同辈
作者：王恭
朝代：明

洛阳城里卸吟鞍，几度侯门看牡丹。色借阿环娇上马，香分弄玉醉乘鸾。铜驼月色人何在，金谷春归梦又残。惆怅旧游今寂寞，一枝浓艳共谁看。
赋得白雁送人之金陵
作者：王恭
朝代：明

燕山榆叶望秋稀，雪羽潇潇向楚微。夜雨芦花看不定，夕阳枫树见初飞。影随汉骑营边落，梦绕胡儿笛里归。君到石城霜渐冷，暮云声断欲沾衣。
赋得白雁送人之金陵
作者：王恭
朝代：明

燕山榆叶望秋稀，雪羽潇潇向楚微。
夜雨芦花看不定，夕阳枫树见初飞。
影随汉骑营边落，梦绕胡儿笛里归。
君到石城霜渐冷，莫云声断欲沾衣。
赋得草色寄同袍友人
作者：王恭
朝代：明

色借罗衣绿更新，乐游原上几回春。只今烟雨河桥路，愁对青青忆远人。
赋得荔枝送人之燕蓟
作者：王恭
朝代：明

昔年高品满长安，蓟北空闻火剂团。闽雨带花飘别路，瘴云和叶拂征鞍。离杯醉擘丹砂颗，纤手娇传碧玉盘。明发幽州千里外，竹笼遥寄也应难。
赋得鹤山访旧送别余缓自军中还温陵寻许秀才
作者：王恭
朝代：明

余生笑结曼胡缨，许子衣褐应逃名。绿波芳草怨离别，渭树江云今古情。昨夜城头吹笛声，相思起听落梅行。梅花江上潮空白，黄鹤山中月自明。石田茆舍温陵上，饭稻看书亦疏放。去日儿童半白头，旧时猿鹤今无恙。念此令人思转悲，乡心已挂刺桐枝。明朝疋马温陵道，不负秋风鸡黍期。
赋易水送人使燕
作者：王恭
朝代：明

燕山北起高峨峨，东流易水无停波。北风萧萧筑声切，昔人于此送荆轲。图中匕首非良计，堪叹燕丹无远器。髑髅空死樊将军，日暮秦兵满燕市。往事空馀易水寒，白翎飞下地椒乾。经过此地对流水，知尔踟蹰马上看。
赋易水送人使燕
作者：王恭
朝代：明

燕山北起高峨峨，东流易水无停波。
北风萧萧筑声切，昔人于此送荆轲。
图中匕首非良计，堪叹燕丹无远器。
髑髅空死樊将军，日莫秦兵满燕市。
往事空余易水寒，白翎飞下地椒干。
经过此地对流水，知尔踟蹰马上看。
赋磐石秋风送别
作者：王恭
朝代：明

磐石苍苍入翠微，秋风袅袅碧罗飞。凄凉半度谁家笛，飒沓全吹野客衣。孤嶂断猿声渐远，荒岗残树叶将稀。由来此处堪乘兴，何事同心又远违。
赋高漫士适安堂题于方壶所寄画
作者：王恭
朝代：明

小隐翻成大隐媒，终南捷径近蓬莱。君家草堂独萧洒，半占峰南松际开。草堂松际秋声里，四壁清晖映乌几。卷幔朝眠日出高，野鹤孤云祗如此。孤云野鹤澹忘形，嬴得丘园养性灵。飞腾未应郎官宿，嘉遁犹当处士星。吟诗作画多閒放，心迹悠悠古人上。玩宇天空豁远怀，啸台夜雪闻清响。王门记室旧交情，国子先生若弟兄。清时共逐鹓鸾去，白首谁同鸥鹭盟。顾余别是沧浪客，蓬荜相逢即相得。对酒龙门月色秋，放歌鸡屿潮头白。壶丘仙墨思纷纷，千里神交寄树云。坐卧草堂时见画，知君不羡北山文。
赠丘道士还龙虎山
作者：王恭
朝代：明

吹彻瑶笙一鹤东，只含明月喷芙蓉。到来沧海樽前雨，归去丹丘鸟外峰。月洞夜凉蟾养魄，露房秋早鹿生茸。仙裾玉佩悠悠去，未拟人间几日逢。
赠严校尉复职
作者：王恭
朝代：明

还镇东校尉，家林若个边，桐柏苍苍际淮水。居巢城下范增乡，放桀山前橐皋里。忆昔军中独数奇，壮心每遇嫖姚知。骑射曾矜羽林子，纵横不数并州儿。时来忽领偏裨将，肘后铜章百夫长。唾手封侯未有期，刮目逢人已相让。霜蹄暂蹶气犹豪，雕鹗低飞铩羽毛。孤营错莫三秋梦，一剑空馀百战劳。升沈去去何须叹，圣主恩深迈刘汉。始知燕颔岂徒然，莫把龙韬等閒玩。银带雕弓匹马归，木棉花发鹧鸪飞。夫人堂上收残泪，稚子门前捉锦衣。闽州水镇梅花寨，祖道骊歌动江介。酒尽沙头双玉瓶，幕中主将遥相待。
赠人游北京
作者：王恭
朝代：明

胜游何太远，飞佩入燕京。惟有湾河水，东流是旧声。
赠何秀才
作者：王恭
朝代：明

东海有佳士，被服美且都。厉节抗时贵，法言惊世儒。渊玄五经旨，纚纚若贯珠。管葛为之摄，仪秦为之愚。黄金作高台，可置七尺躯。惜哉时不遇，落拓如凡夫。凉飙革炎炽，孤云薄层阴。油然起肤寸，倏尔为甘霖。志士蕴经济，优游乐山林。时来适所遇，泛若云无心。斯情永在眷，此道将谁任。世复贱荆璞，人犹贵黄金。黔娄固穷者，千载无知音。
赠何秀才·其一
作者：王恭
朝代：明

东海有佳士，被服美且都。厉节抗时贵，法言惊世儒。渊玄五经旨，纚纚若贯珠。管葛为之摄，仪秦为之愚。黄金作高台，可置七尺躯。惜哉时不遇，落拓如凡夫。
赠何秀才·其二
作者：王恭
朝代：明

凉飙革炎炽，孤云薄层阴。油然起肤寸，倏尔为甘霖。志士蕴经济，优游乐山林。时来适所遇，泛若云无心。斯情永在眷，此道将谁任。世复贱荆璞，人犹贵黄金。黔娄固穷者，千载无知音。
赠倭僧
作者：王恭
朝代：明

参方离日本，乞食向中州。沧海无行迹，浮天但法舟。扶桑孤岛曙，贝叶旧房秋。借问西来意，无言坐石头。
赠凤阳王将军时镇平津
作者：王恭
朝代：明

王将军，凤之雏、骥之子，武弁承家佩金紫。春风早食金琅玕，昨日长鸣渥洼水。玉帐遥临剑水清，少年白晰又专城。尊前醉墨歌千首，案上军书论五兵。故园久别临濠路，忽忆先茔感风树。鼎湖龙去凤西飞，扳鳞附翼今何处。君家叔父爱文章，风流亦羡紫罗囊。须知七叶功名在，应继三槐德业昌。
赠刘友
作者：王恭
朝代：明

仲蔚门深远市尘，隐居何用叹清贫。薄田岁岁聊供祀，先垄青青只近邻。夜织灯前催妇早，晓书帘下课儿频。林泉兹事仍堪乐，犹胜支离笑此身。
赠判官秩满赴天官
作者：王恭
朝代：明

府僚官满动行轩，西出闽关望白门。千里独随征骑别，一廉多付路人言。趋朝不用逢杨意，荐剡于今有巨源。明到南宫应考绩，政成此外更何论。
赠别友人之长沙太守
作者：王恭
朝代：明

闻说长沙郡，湘南驿路微。楚山猿乱叫，湘水雁孤飞。见月鸣琴坐，行春佩印归。怜君五马贵，自笑绿萝衣。
赠别友人之长沙牧
作者：王恭
朝代：明

青年作郡被恩荣，五马萧萧向楚城。关外叶飞乡舍远，湖南草绿吏人迎。岭云漠漠空离恨，津树依依若送行。君到长沙应暇日，定怀贾谊不胜情。
赠别曾君伯刚游广东访陈潮州
作者：王恭
朝代：明

曾君远游何所亲，潮阳太守君故人。豪士满堂皆赆别，嗟予四壁常家贫。看君岂是弹冠客，闻道芹边久虚席。网罟宁加纵壑鳞，樊笼不掩冲霄翼。家林别去且迟迟，道过温陵谒旧知。司校閒堂连别墅，参军遗像有新祠。清漳山水旧城池，罗氏繁华昔在兹。驲路停骖空吊古，河桥买醉更题诗。双旌出迓韩山口，未话乡心即携手。远道休愁馆谷稀，故人俸禄堪沽酒。
赠别林伯予召天京兼柬郑助教董纪善
作者：王恭
朝代：明

蓬莱荐剡五云深，才子囊书赴上林。双涧野僧留别偈，七岩山色寄离心。广文官舍期同饮，记室王门待盍簪。明到秣陵应话旧，为言江畔独行吟。青云知己半京华，沧海逢君又别家。莫雨独瞻原上柏，春风遥泛日边槎。吴门渺渺江波晚，淮树苍苍驿路赊。闻说九重怜孝念，未应辜负旧烟霞。
赠别林伯予召天京兼柬郑助教董纪善·其一
作者：王恭
朝代：明

蓬莱荐剡五云深，才子囊书赴上林。双涧野僧留别偈，七岩山色寄离心。广文官舍期同饮，记室王门待盍簪。明到秣陵应话旧，为言江畔独行吟。
赠别林伯予召天京兼柬郑助教董纪善·其二
作者：王恭
朝代：明

青云知己半京华，沧海逢君又别家。莫雨独瞻原上柏，春风遥泛日边槎。吴门渺渺江波晚，淮树苍苍驿路赊。闻说九重怜孝念，未应辜负旧烟霞。
赠别林孔逸从蓟丘军
作者：王恭
朝代：明

越城砧杵暮纷纷，多少閒情此送君。别路寒山惊落叶，深秋孤雁忍离群。苏门日照霜中树，羌笛寒凄塞上云。闻道汉南曾独立，也将书剑去从军。
赠别王董教弟归沔阳
作者：王恭
朝代：明

白酒黄花醉共驩，景陵归思又漫漫。愁看南浦连枝别，况是西风落叶残。三楚帆飞湘雁远，五华人去海霜寒。故乡却恋多鱼米，应念贤兄尚冷官。
赠别画史林虚白归屿南
作者：王恭
朝代：明

怜君心不羁，水墨始清奇。潇洒南宫态，空濛北苑姿。壶觞倾邂逅，岐路惜分离。后夜分遥忆，猿啼海树枝。
赠别陈孝廉赴京师
作者：王恭
朝代：明

斗酒粤城闉，千门柳色新。孤帆辞海月，疋马入京尘。凤阙趋朝早，龙池听漏频。青云从此去，应念布衣贫。
赠别陈少尹思孝服阕之天官
作者：王恭
朝代：明

晨登无诸台，南望冶城阙。垂杨夹岐路，一日几人别。行人恶离别，仆御愁不发。斯须竟参辰，况乃千里诀。行人难久留，结驷登瀛洲。连宫出阊阖，上有佳气浮。鳷鹊丽飞观，铜龙起高楼。结托尽中贵，经过皆列侯。侯家连戚里，日夕歌钟起。金貂锡元勋，赤舄何几几。宦游良不恶，冠盖相萦络。谁怀长卿贫，沈疴守藜藿。
赠医者
作者：王恭
朝代：明

仙医何处住，卖药到山城。岁月壶中度，人烟醉里行。杏林春树晓，橘井野泉清。已饮上池水，何论指下明。
赠吴易平还温陵
作者：王恭
朝代：明

延陵家住温陵东，南窥大海连空濛。五夜扶桑气先白，四月刺桐花正红。延陵自是黄冠客，名姓几时隶兵籍。案头庄列万馀言，箧里孙吴二三策。一著戎衣又十年，三时讲武复谈玄。閒教弟子六七辈，朗诵黄庭千百篇。寥寥一室梅花寨，钟磬冷冷发天籁。鲛女闻经罢泣珠，渔人听法争持戒。心本孤高绝世嚣，有时飞札问三茅。醉磨夜斗七星剑，梦斩秋潭独角蛟。昨夜营门领飞檄，秣马徵兵远行役。道过乡山得到家，松门霜雪回春色。我昔青年爱游衍，席帽肩舆不知远。金栗峰头鹤共眠，清源洞里僧同饭。云树荒台秋草蕃，温陵大姓几家存。繁华不见今头白，待尔重来仔细论。
赠周谷泰赴召天京
作者：王恭
朝代：明

王风变诸夏，光岳生才彦。遂令布衣臣，歘起皆缨弁。马卿宁久微，宁戚岂长贱。扈从甘泉宫，承恩未央殿。金陵郁龙虎，佳气浮葱茜。天子坐明堂，群公牧州县。奇居倜傥怀，而无故乡恋。耻学儿女仁，含悽别亲串。绿水映行辀，青山对华饯。兹去复何辞，皇情有深眷。
赠张明府入奏
作者：王恭
朝代：明

满县棠梨春著花，郎官书奏觐京华。帆开楚水犹逢雁，道过金坛得到家。紫禁曙钟云外听，白门春酒日边赊。遥知马首春归早，不待青门尽种瓜。
赠德成岩道者二首·其一
作者：王恭
朝代：明

巢居迥无迹，浮人岂知名。振文掇霞采，孤坐白云英。神閒了遗境，欲澹将寡营。摽枝与野鹿，邈然两忘形。适来本何期，倏别宁钟情。长啸忽归去，啾啾鸾鹤声。岩栖带灵境，寥寥布金园。跫然足音少，所遇麋与猿。井灶白云里，枕席莓苔痕。悬灯梦石榻，蝙蝠飞前轩。腹中楞伽经，心解口不言。众方委尘劫，此独求真源。笋笠挂绝壁，卷衣弄潺湲。夜半月出山，泉萝四垂门。了然忘天地，独与静者论。
赠德成岩道者二首·其二
作者：王恭
朝代：明
体裁：古风

岩栖带灵境，寥寥布金园。跫然足音少，所遇麋与猿。井灶白云里，枕席莓苔痕。悬灯梦石榻，蝙蝠飞前轩。腹中楞伽经，心解口不言。众方委尘劫，此独求真源。笋笠挂绝壁，卷衣弄潺湲。夜半月出山，泉萝四垂门。了然忘天地，独与静者论。
赠德成岩道者二首其一
作者：王恭
朝代：明
体裁：古风

巢居迥无迹，浮人岂知名。振文掇霞采，孤坐白云英。神閒了遗境，欲澹将寡营。摽枝与野鹿，邈然两忘形。适来本何期，倏别宁钟情。长啸忽归去，啾啾鸾鹤声。
赠故人陈孟敷牧安陆州
作者：王恭
朝代：明

还乡能几日，五马又騑騑。阙下陈三策，人间望一麾。帆飞涢水阔，路绕凤山微。送别无穷恨，空惭独布衣。
赠新宁陈五处士大初应召
作者：王恭
朝代：明

祖道百壶酒，千人歌送君。玉壶击宝剑，壮气横孤云。玉壶击断歌声作，远海春潮为君落。别路行看指凤皇，青山不得随猿鹤。主父西游感慨多，马周辛苦遇常何。何如高卧东山顶，一上金门解绿萝。问君今年几十霜，须眉稍白发半黄。长松岁寒起淩厉，良骥老大方腾骧。龙肿好为苍生出，莫爱丘园长隐逸。作县还堪鲁卓齐，为邦尚可龚黄匹。君到皇州春正深，龙池柳色动乡心。白门酌酒看花醉，青琐闻莺委佩吟。同游倏尔皆朱绶，笑我蹉跎空白首。玉堂西掖故人多，相逢为问平安否。
赠林士仁服阕赴京师
作者：王恭
朝代：明

秋衾铜辇梦来稀，墨绶新县映赭衣。风木不堪寒夜听，寒鸿偏向别时归。晴天入楚千峰出，积水边淮独树微。想到凤台朝觐后，宦游何处念春晖。
赠林汉孟赴召天京
作者：王恭
朝代：明

七峰岩下旧逃名，何事輶轩赴上京。白首相逢萍梗别，青山谁共薜萝情。疏烟野火丹阳骑，远树春风白下莺。想到都门知己在，南宫西掖有逢迎。
赠林济之江田送舅氏赴京选
作者：王恭
朝代：明

宅相今谁是，名家复见君。同心看白水，送别上青云。海树烟边合，江田鸟外分。阜阳歌酒夜，相对思纷纷。
赠桃源陈处士
作者：王恭
朝代：明

逢君沧海心，脱略当世事。疏散义熙人，风流建安气。文章只掉三寸舌，如瓶注水争淋漓。先秦遗收汲冢秘，五经发难无留疑。桃源潇洒衡门里，悠悠逸兴东流水。布袜青鞋白苧衣，角巾野服乌皮几。去年著书梅陇山，今年濯足苔溪湾。身随幽鸟栖复远，心与孤云闲复闲。有时山水穷登眺，绿萝袅袅闻猿啸。林霜涧雨不逢人，手掇松枝向谁笑。有时中酒高窗眠，飘萧素发临风前。胸中况是丘壑美，身外能无缨冕牵。君不见终南青青几芳草，行人只道长安道。昨日青云相识多，五陵衣马今如何。
赠武夷僧
作者：王恭
朝代：明

武夷山水好，潭影空禅心。挂袖云生石，翻经月照林。履行随竹静，钵洗向泉深。九江仙源里，惟闻钟磬音。
赠温陵王玉坚游京师
作者：王恭
朝代：明

王郎解剑还乡里，六年不梦军中事。垂竿静钓鳌江云，买舟忽过梅城水。自说年来爱远游，束装今去上皇州。溪行笋笠三山雨，水宿蒲帆五月秋。棹歌明日过京口，我亦西游今白首。分手前程莫叹嗟，白门相过应沽酒。
赠照磨瑞桃歌
作者：王恭
朝代：明

成周嘉禾纪王瑞，一茎芃芃连九穗。汉家宫殿发灵芝，金光晔晔生铜池。紫文缃核浮香来，复见君侯府庭内。王母仙根岂浪传，玄都佳种今犹在。繁花并蒂玉交柯，异体同苞孕太和。非关雨露生成别，自是公门佳气多。红莲幕下开仙馆，何必天台羡刘阮。鹦鹉斜飞不敢窥，祥乌欲下空偷眼。锦袍朝觐又承恩，采摘唯应奉至尊。宸居玉食天齐寿，九节昌阳何足论。
赠琉球典簿程氏赐归番易
作者：王恭
朝代：明

冠带趋朝沐宠光，曾将声教化夷王。扶桑东际非吾土，彭蠡西流是故乡。白首还家江上骑，青山独对雪边房。悬知陆贾风流在，不羡裴家绿野堂。
赠老医
作者：王恭
朝代：明

卖药囊中况有钱，长桑亲诀旧曾传。心知肘后岐黄秘，老向人间草木年。杏满香林澄夕露，桔垂秋井漾寒泉。祗今黄发青山里，无那看云日醉眠。
赠讲僧
作者：王恭
朝代：明

吾师能演法，往往落天花。谛听来何处，筌蹄付作家。三□翻贝叶，双树拂袈裟。早晚离言说，空潭有月华。
赠道人别
作者：王恭
朝代：明

尘中那久住，飞佩入千山。片石松边住，孤云鹤上还。苔深丹灶绿，叶坠紫宫闲。后夜玄洲月，相思杳蔼间。
赠道省亲
作者：王恭
朝代：明

独鸐下三天，吹笙度紫烟。道心飞鸟外，亲舍白云边。丹脉调香饭，霞衣拂寿筵。更教人代里，何处觅神仙。
赠邑造士陈汝登之军中
作者：王恭
朝代：明

汉家烽火在边庭，才子西行独请缨。自是寸心怀补报，也将孤剑学从征。天门久欲陈三策，沙漠今看论五兵。莫对泮林愁此别，他年还著锦衣荣。
赠邑长史高凉黄惟成
作者：王恭
朝代：明

赞襄花县独驰名，高论心閒政自平。寸禄只充沽酒费，一廉谁似到官清。公馀束带横经坐，吏散空庭著履行。芹泮下车严释菜，棠阴悬榻待时英。宦游此日非梅福，宣室他年是贾生。宛马向来空冀北，吴钩终见发丰城。高凉月隐乡林梦，淮泗秋深魏阙情。知尔长才姑小试，不惭黄宪旧家声。
赠释子赴阙
作者：王恭
朝代：明

远随飞锡过闽关，迢递吴山共楚山。遥想禁墀清梵晓，泠泠钟磬五云间。
赠闽山隐者
作者：王恭
朝代：明

隐者閒门映竹溪，白云来往伴幽栖。松花正熟山中酒，半亩黄精叶又齐。
赠闽藩参政永嘉杨公秩满之天官
作者：王恭
朝代：明

春闱战胜得名香，锦袍白马尚书郎。景星流辉焕霄汉，鸣凤展翼翔朝阳。承恩出入蓬莱殿，天子殷勤寄方面。七闽父老候幨帷，八郡诸侯拜车传。无诸旧国古雄都，更喜明公遂剖符。千寻泰华悬秋月，一片清冰烱玉壶。忆从西笑离乡陌，雁荡天台梦中碧。恋国常思沥寸忠，匡时每欲陈三策。三年报政出闽藩，千里趋朝觐至尊。好留召伯甘棠惠，应沐周王湛露恩。
赠闽郡别驾江右传公考满之京师
作者：王恭
朝代：明

豫章才子龙门客，别驾闽州声籍籍。春帆曾食汉家鱼，秋灯几听南雄笛。王程迢递不辞难，守道何妨未转官。白云片片乡山远，风木萧萧陇日寒。银妆束带乌纱帽，锦作朝衣紫鸾诰。佐郡长悬魏阙情，归骖又指吴门道。江亭把酒别同僚，卢橘花深惜去桡。南宫此度非常调，应接鹓鸾上九霄。
赠陈逸民
作者：王恭
朝代：明

万事忘机一布裘，似君宜向古人求。秋风几度惊双鬓，夜梦无应到五侯。多暇兴来犹散帙，老年身倦少登楼。蔡家尚有文姬在，对酒当歌且莫愁。
赠隐者赴召
作者：王恭
朝代：明

鹤书天上去，迢递到山城。独赋骊驹别，空怀薜荔情。吴中争骑远，淮上一帆轻。渐到金门下，君应被宠荣。习静东山里，空林闭两扉。独承丹陛诏，暂解绿萝衣。？鹿谁同伴，烟霞迹渐稀。五云霄汉上，还有梦来期。
赠隐者赴召·其一
作者：王恭
朝代：明

鹤书天上去，迢递到山城。独赋骊驹别，空怀薜荔情。吴中争骑远，淮上一帆轻。渐到金门下，君应被宠荣。
赠隐者赴召·其二
作者：王恭
朝代：明

习静东山里，空林闭两扉。独承丹陛诏，暂解绿萝衣。？鹿谁同伴，烟霞迹渐稀。五云霄汉上，还有梦来期。
赠隐者赴召·其二
作者：王恭
朝代：明
体裁：五言律诗

习静东山里，空林闭两扉。独承丹陛诏，暂解绿萝衣。�鹿谁同伴，烟霞迹渐稀。五云霄汉上，还有梦来期。
赠黄典幕修筑堤防
作者：王恭
朝代：明

君不见召公埭白渠，叔敖郑浑功最殊。年丰粒米多嬴馀，闽州属县沧海隅。筑海为田农力劬，炎风赤日秋草枯。漫漫斥卤连荒芜，民饥不足供王租。我公到来人复苏，鸠工筑防备不虞。滨涧严湖水可潴，污邪瓯窭变膏腴。禾黍油油接桑榆，公田有谷兵有储。春风二月花满途，村北村南开酒垆。黄堂白叟但劝娱，驯雉不惊雄哺雏。红莲宝幕瑩冰壶，玉树掩映青珊瑚。讼庭无事鞭用蒲，功归令尹名不沽。政成秣马朝京都，便当发轫青云衢。愿作霖雨霈九区，非但小邑蒙沾濡。
赠黄典幕修筑堤防
作者：王恭
朝代：明
体裁：古风

君不见召公埭白渠，叔敖郑浑功最殊。年丰粒米多嬴馀，闽州属县沧海隅。筑海为田农力劬，炎风赤日秋草枯。漫漫斥卤连荒芜，民饥不足供王租。我公到来人复苏，鸠工筑防备不虞。滨涧严湖水可潴，污邪瓯窭变膏腴。禾黍油油接桑榆，公田有谷兵有储。春风二月花满途，村北村南开酒垆。黄堂白叟但劝娱，驯雉不惊雄哺雏。红莲宝幕莹冰壶，玉树掩映青珊瑚。讼庭无事鞭用蒲，功归令尹名不沽。政成秣马朝京都，便当发轫青云衢。愿作霖雨霈九区，非但小邑蒙沾濡。
赠龙门高十六沂应会试
作者：王恭
朝代：明

龙门高生倜傥磊落英妙年，春秋五道落笔顷刻如流泉。胸中云梦已八九，腹里琅玕俱洒然，昨日战胜如登仙。仙棹西游拾青紫，巨眼青春阅才子。五色云中得桂枝，联袂看花杏园里，君家叔父闻应喜。
赵景哲效米水墨
作者：王恭
朝代：明

濡须不见米南宫，墨客犹传宝晋风。应有离情何处著，尽随残雨上青枫。
越城闻笛
作者：王恭
朝代：明

朝登清泠台，夜宿无诸郭。羌笛何处来，梅花梦中落。悲凉关月寒，凄断秋山薄。不是别离人，闻尔亦萧索。
越山秋色送秦校尉还观海军
作者：王恭
朝代：明

稽峰閒望赤城标，霞气苍茫水雾消。独树过江吴地尽，断云归海楚山遥。空林木叶惊秋雨，极浦鸿声带晚潮。相约买舟寻贺老，知君终事霍嫖姚。
路傍柳
作者：王恭
朝代：明

袅袅官亭黄柳枝，乳莺啼断绿杨丝。影留年少看花骑，色借邻姬卖酒旗。闺里岂堪窗外见，天涯谁忍笛中吹。托根不合临长道，空与行人赠别离。
踏青
作者：王恭
朝代：明

雨晴原草新，黄鸟恋行尘。年少看花伴，如今有几人。
辛巳九月邑大夫率僚佐及群士燕六平峰
作者：王恭
朝代：明

薜萝迢递隐仙都，簪佩登临载玉壶。关树早霜秋外落，奥河寒笛雁边孤。红泉翠壁人皆醉，绿酒黄花晚更须。此会明年谁最健，重寻山水采茱萸。
过冶城寻芝山兰若访从兄阐上人
作者：王恭
朝代：明

梵宇相逢处，依依忆断行。佛香云近榻，禅寂鸟窥房。粥茗留清昼，钟鱼出上方。空门多割爱，犹解惜莲芳。
过炉峰寺缁锡京行廊庑萧然徘徊而还
作者：王恭
朝代：明

西风瓶钵去依依，寂寞空门客至稀。花径路苔行鸟迹，竹林空翠湿人衣。翻经榻下馀残叶，施食台中半夕晖。惆怅松枝犹未偃，却令玄度独行归。
过皇恩寺
作者：王恭
朝代：明

上国僧游去，山门日自开。绀园依绿草，画壁上苍苔。谷暗猿初断，林空鹤又回。惟馀旧童子，笑问客何来。
近体留别杨二高隐客三山
作者：王恭
朝代：明

别情羁思共何如，迢递乡山梦有馀。仙井碧泉思旧业，客庭芳草对离居。关河夜笛鸿飞外，海国春帆雪霁初。愧我萍踪无住著，知君终食故江鱼。
还山吟
作者：王恭
朝代：明

我所思兮商颜之峰、首阳之岑。烟霞明灭澒洞不可极，但见迸泉飒飒飞雨愁深林。中有玄猿叫月，鸣鹤在阴。采芝行歌不复听，食薇远引终难寻。古来龙蠖皆有道，至人舒卷应无心。吾不能学蔡泽取卿相，又不能学季子多黄金。耦耕忘世志何洁，楚狂歌凤讥已深。我欲还山发哀吟，天冥冥兮云阴沈。白石兮粼粼，流泉兮涔涔。拂商羽兮弦素琴，山之灵兮来赏音。彼聋俗之颠倒兮乐淫淫。骎骎吾将捐其袂、解其襟，脱苍龙之佩、荆玉之簪。怅佳人于极浦，涕淋浪而沾襟。
远浦帆归
作者：王恭
朝代：明

寂历钓鱼矶，青山带夕晖。天边飞鸟绝，浦口一帆归。花屿鸿声小，蓬窗月色微。叩舷闲独坐，忘却白鸥机。浦溆沿村曲，孤帆一片秋。风移篷里轴，影拂水边楼。鼓枻惊初雁，鸣弦起夕鸥。江湖波浪紧，幸喜见安流。
远浦帆归·其一
作者：王恭
朝代：明

寂历钓鱼矶，青山带夕晖。天边飞鸟绝，浦口一帆归。花屿鸿声小，蓬窗月色微。叩舷闲独坐，忘却白鸥机。
远浦帆归·其二
作者：王恭
朝代：明

浦溆沿村曲，孤帆一片秋。风移篷里轴，影拂水边楼。鼓枻惊初雁，鸣弦起夕鸥。江湖波浪紧，幸喜见安流。
远浦归帆
作者：王恭
朝代：明

远浦归舟鸟外还，棹歌迢递过前滩。丹枫树里帆初落，多少青山夕照间。
连川医者许得明悠然楼
作者：王恭
朝代：明

楼居结遐想，高超世人群。冥栖寄寥廓，心远遥天云。举目见归鸟，夕岚浮氤氲。清晖旷无际，揽之不盈分。缅怀沈蛟井，金绳閟苔纹。灵贶亘千古，英声耀前闻。以言岐黄秘，稽首长桑君。毋令上池水，独涴灵台焚。
连川赵原沧洲图
作者：王恭
朝代：明

冠盖纷纷多宦游，怜君生事寄沧洲。半池草梦飞残雨，一片荷衣挂远秋。卷幔云山天外小，近人鱼鸟镜中幽。遥知霜露松门夕，秋气寒泉兴未休。
连江陈氏春晖堂
作者：王恭
朝代：明

谖花媚凉秋，慈竹后霜色。春草同生雨露荣，寸心莫报阳春泽。以兹感激念春晖，薄俗如君孝养稀。三时每供茅容膳，五色都缝莱子衣。他人朝夕唯甘旨，温凊何曾得亲喜。菽水而今不尽欢，萧萧风木徒为尔。知君閒门野水滨，青山独树孟家邻。清时正尔观风教，锡类唯应及里人。
送严主簿罢官归黄州
作者：王恭
朝代：明

罢官归种故侯瓜，乡国苍茫楚望赊。湘水无情空吊古，江蓠初绿暂还家。鸾栖野棘谁同调，玉点青蝇未是瑕。宣室他年思贾谊，更持黄纸到长沙。
送中州逸人归龙塘
作者：王恭
朝代：明

幽栖何处是，积水近柴扉。樽酒沙头别，輶轩月下归。竹深林鸟待，村远故人稀。遥想斋居里，狂吟竟落晖。
送乐舞生陈志淳还京
作者：王恭
朝代：明

踯躅初红柳作花，五云西上是京华。承平欲奏钧天乐，莫遣仙舟后别家。
送人下第归桐城
作者：王恭
朝代：明

如君宁久微，且复顾庭闱。折桂暂无分，飘蓬今独归。壶公当过道，金粟待行衣。遥想青灯下，闲堂静掩扉。
送人下第归桐城
作者：王恭
朝代：明

青云失路欲沾巾，陌上愁看得意人。归去青原山下路，野花啼鸟故园春。
送人中秋闱归莆中
作者：王恭
朝代：明

治世竟先达，英材惟陆机。秋闱况得意，复忆家林归。落日江上别，凉风吹客衣。壶山郁葱倩，莆水清涟漪。为言到家日，未几登王畿。无令得桂手，虚负看花时。谈笑青云上，谁念山中期。
送人之云雨
作者：王恭
朝代：明

云中路不穷，迢递入乌蒙。马上看山别，天涯见月同。昆明波淡淡，金齿树朦朦。异域空相忆，音书几日通。
送人之京
作者：王恭
朝代：明

送君南浦饮离觞，官柳青青野水香。借问风帆何处落，秣陵城下树苍苍。
送人之温陵牧
作者：王恭
朝代：明

温陵出守君恩重，五马频嘶怅别难。斗酒不堪留客醉，一麾今去共谁欢。刺桐见月横琴坐，金粟行春露冕看。但使甘棠公讼简，香名应是到朝端。
送人之蓟丘
作者：王恭
朝代：明

怜君迢递蓟门行，匹马闲嘶问去程。泸水燕山何日到，秋风吹雨湿金茎。
送人从军永宁
作者：王恭
朝代：明

忍泪含凄别四邻，温陵南去柳条新。殷勤试问边城卒，年少封侯有几人。
送人从北平军
作者：王恭
朝代：明

蓟门霜叶正纷纷，不见燕台只见云。君去试看台下草，何人更忆乐将军。
送人从海城军
作者：王恭
朝代：明

从军江海上，征棹去微茫。瘴雨孤城白，秋风大野黄。旌旂连蟹舍，烟火近鲛房。但使封侯贵，何须忆故乡。
送人从温陵军
作者：王恭
朝代：明

温陵南海上，孤剑独横行。策马经花县，看山到柳营。明珠来市舶，荖叶遍山城。长揖嫖姚幕，从容论五兵。
送人代兵后还乡
作者：王恭
朝代：明

十年弓马似君稀，到老还乡愿不违。祖道百壶孤棹别，温陵千里远人归。江桥夜火霜蚝熟，野馆秋风海菜肥。好是北堂调膳后，閒看儿女笑牵衣。
送人使琉球
作者：王恭
朝代：明

扶桑无路但行舟，才子今持汉节游。自是皇威均雨露，故将冠冕化琉球。风波浩荡蛮天晓，岛屿空濛瘴海秋。早晚星槎归上国，殊方休起见京楼。
送人使边
作者：王恭
朝代：明

汉节下青冥，边人望使星。绣衣辞凤阙，骢马入龙亭。雪净胡天绿，春回塞草青。须令月支长，函表到王庭。
送人使重驿
作者：王恭
朝代：明

奉诏浮东海，鱼龙护去舟。双星别鳷鹊，几日过琉球。绝岛夷王拜，重番使节游。归朝应早计，休起见京楼。
送人入楚
作者：王恭
朝代：明

斗酒官亭醉未休，春江解缆倍离忧。闽关夜月舟中别，梦泽沧波马上游。漠漠暮云夔子国，潇潇黄鹤汉阳楼。此行若听王门漏，莫作兰台宋玉愁。
送人回京口军
作者：王恭
朝代：明

扬子江头杨柳花，金山对面是京华。行人归醉军城酒，北向青门正熟瓜。
送人复雷阳军
作者：王恭
朝代：明

十月河水寒，北风柳条折。行人怀往事，恨恨不能别。男儿慷慨重横行，鱼肠二尺角弓鸣。时来看子请缨去，玉门何处烟尘生。
送人奉使市马
作者：王恭
朝代：明

使节向宛西，承恩出御堤。千金求骏骨，万里得霜蹄。汉武思神骥，燕昭重駃騠。归朝应早计，苜蓿苑中齐。
送人奉使日本
作者：王恭
朝代：明

扶桑东海际，望望水云深。晓月都门别，秋风别使心。鱼龙惊汉节，獠蜑贡南琛。且复勤王去，归朝早赐金。
送人度分水关
作者：王恭
朝代：明

铁锁重关路渺漫，岭头分水夜声寒。君今欲度归何日，应使行人羡郭丹。
送人归蜀
作者：王恭
朝代：明

蜀栈凌云不见行，剑门烟树最关情。君家正在鱼凫国，出尽平川是锦城。剑门西望蜀江流，白帝城边叶未秋。归到山林何事业，木棉花发杜鹃愁。
送人归蜀·其一
作者：王恭
朝代：明

蜀栈凌云不见行，剑门烟树最关情。君家正在鱼凫国，出尽平川是锦城。
送人归蜀·其二
作者：王恭
朝代：明

剑门西望蜀江流，白帝城边叶未秋。归到山林何事业，木棉花发杜鹃愁。
送人归觐
作者：王恭
朝代：明

天涯长望白云飞，此日怜君暂得归。好是乡园春雨后，落花风里舞斑衣。
送人游庐山
作者：王恭
朝代：明

庐峰天外丽清晖，金削芙蓉合翠微。石镜倒明华顶曙，香炉遥絓瀑泉飞。谪仙吟处苔应没，惠远门空客到稀。此度山人多邂逅，为君谈笑拂尘衣。
送人游武夷
作者：王恭
朝代：明

闽州山水独清晖，九曲仙源世所稀。剑浦夜天烟外小，幔亭溪树鸟边微。胡僧共饭骊珠钵，羽士相逢薜荔衣。玉女峰南孤磬里，知君今去欲忘归。
送人游温陵
作者：王恭
朝代：明

送君南去柳条新，匹马萧萧满路尘。天近温陵常见日，潮归沧海远无津。刺桐叶暗千门曙，紫荚花开四座春。闻说此乡多宝贝，昔时全盛只今贫。
送人游鼓山
作者：王恭
朝代：明

灵源洞口白云飞，君去凭高入翠微。闽越故城关外小，琉球孤屿鸟边微。天花寂寂逢僧宇，林吹飘飘飏客衣。若对凤凰池上月，顿令心地亦忘机。
送人至温陵
作者：王恭
朝代：明

江城五月南风作，榕叶初凉枣花落。官炉酒贵人不赊，客路无钱少欢乐。怜君倜傥能远游，粤王潭头系小舟。经过不待平原席，濩落宁悲季子裘。自言家住桐阴下，云榭台中日潇洒。紫英花开香满衣，槟榔叶大宁论价。三十年来何怆哉，凄凉人物与苍苔。明珠象齿不复惜，海客番船何处回。别来乡县还几旬，况得延陵为主人。论交自是少知己，薄俗谁能无弃贫。嗟予飘转红尘里，千载春衣厌泥滓。醉后狂歌空有神，交态看同一杯水。送君远游归故园，我亦还山依鹿门。相思平远台头月，忍听清原洞口猿。
送人致政还吴中
作者：王恭
朝代：明

朝辞印绶发如霜，匹马东还路渺茫。独树断云吴苑暮，孤城残雨海天凉。秋风祖帐人难别，黄菊家林酒正香。早晚薜萝花下醉，白云飞近遂初堂。
送人贬海南
作者：王恭
朝代：明

官亭几度饮离觞，此日怜君谪远方。马上看山椰叶暗，津头沽酒荔枝香。秋深岭表犹多瘴，腊尽天南尚少霜。憔悴更须怀直道，临岐何必泪沾裳。
送人赴秋闱
作者：王恭
朝代：明

凉露滴宫槐，黄花映古苔。秋风芹泮别，曙日棘闱开。战胜应谁敌，名香得意回。知君经济手，不愧子云才。
送人赴衡州府推官
作者：王恭
朝代：明

清献曾闻尚节推，料君应与故人期。且倾绿酒留簪佩，莫对黄花促路岐。衡岳雨晴飞鸟外，潇湘云卷下帘时。悬知官下多乡思，回雁峰前好寄诗。
送人还岭海
作者：王恭
朝代：明

别君沧海上，况是暮秋天。乱叶惊离席，孤云逐去船。荔枝瘴雨外，椰叶夕阳边。回首风尘隔，相思共渺然。
送人还建上
作者：王恭
朝代：明

建水千峰外，春城送独归。雨花飘别酒，津柳拂行衣。剑浦孤帆远，闽天一雁飞。到家应几日，书信莫令稀。
送僧住崇圣寺
作者：王恭
朝代：明

青山崇圣寺，方丈久荒苔。爱尔禅枝秀，如今法宇开。明心超上乘，真旨悟西来。振锡从兹去，云边施食台。
送僧归日本
作者：王恭
朝代：明

沧波杳无际，望望入扶桑。杖锡游何处，归途信一航。龙宫朝洗钵，鲛室夜焚香。法侣遥相待，松枝偃旧房。
送僧归日本
作者：王恭
朝代：明

法师东南秀，成行独清苦。一锡行挑贝叶书，孤帆笑别扶桑树。茫茫海水无行路，水月澄澄印禅悟。经梵朝残五老云，钵盂夜洗三山雨。随缘忽复东归去，万里鲸波一杯渡。夜半龙吟丈室云，天边鸟没千峰曙。尘缘未断那可攀，别后知师向何处。
送僧游吴
作者：王恭
朝代：明

远师何处去，迢递别东林。浙水人烟积，吴门雨雪深。寒山孤烛影，建业暮钟音。处处应留偈，悬知不住心。
送僧游天台
作者：王恭
朝代：明

雁荡天台东路遥，赤城霞色带层标。青山乞食林中晚，沧海浮杯夜半潮。下界人烟分岛屿，上方钟梵出云霄。尘踪自愧迷津久，愿得从师度石桥。
送僧游方
作者：王恭
朝代：明

东林溪上暮云飞，宝地焚香送衲衣。行处不须劳借问，野花山鸟即禅机。
送僧游金陵
作者：王恭
朝代：明

金陵维帝里，宫阙五云间。师到是何日，禅西若个山。浣衣天界晓，清梵紫金閒。早晚门人念，东林定里还。
送僧省亲
作者：王恭
朝代：明

空门恩爱稀，欲去省庭闱。亲舍无期别，白云长自飞。浮杯寻故里，洗钵见春晖。莫遣红尘里，人烟涴衲衣。
送僧试经赴金陵
作者：王恭
朝代：明

奉诏西游说梵经，秋风应到石头城。帆飞楚水舟中饭，梦落淮山树里行。一锡独携空界月，三车遥对广庭声。禅心彼此随缘住，尘世空惊远别情。
送兵卫从事考满赴铨
作者：王恭
朝代：明

几年从事总兵机，千里輶轩入帝畿。骠骑别时多载酒，故人分处尚留衣。秦淮远火春鸿断，长乐微钟晚雪稀。闻道宦游西上好，莫将莼菜忆东归。
送冯生被役荆蛮
作者：王恭
朝代：明

迢递荆蛮路，君行乱我心。楚山南去远，湘水北流深。乡望秋中树，边城雨外砧。穷荒人少到，音问抵南金。
送凤阳开仲贞远省外父复归于建上
作者：王恭
朝代：明

客有佩长剑，行趋骠骑营。入门拜旌节，冰玉仍双清。门前系著青丝骑，冬青吹花香拂袂。上马谁怜矍铄翁，东床正忆风流婿。军中置酒气偏豪，红烛金杯虎帐高。奴子平头摇羽扇，美人纤手送车螯。家临帝苑长淮树，芳草萋萋望乡处。又逢海水动离情，却指芝城是归路。芝城梅水接蛮烟，两地惊心惜别筵。自愧临行无可赠，何人更有绕朝鞭。
送刘宗实被荐之京
作者：王恭
朝代：明

先生昔事李轻车，庙略纵横有奇策。刀头见月夜飞鞍，楯鼻吹霜晓研墨。露布军中论五兵，前锋校尉尽知名。纵横出入龙骧幕，长揖经过骠骑营。承平四海无烽燧，归卧东山兀然醉。谁知鄂荐下青冥，又卷龙韬赴丹陛。鸣驺拥路百花香，海燕初飞雁北翔。分手独怜孙楚别，傍人休道鄜生狂。
送刘炷归菊潭
作者：王恭
朝代：明

春深花里未成欢，何事秋深惜别难。沙堰醒来枫叶变，江潭归去菊花寒。鱼风卷幔鸣琴坐，蚌月临窗对酒看。此后相思应不远，也须双鲤报平安。
送刘监生还京
作者：王恭
朝代：明

官船一棹大江流，才子还京赋远游。帆带夕芜依御苑，梦随凉月到家楼。长淮雁影催寒曙，近郭砧声报晚秋。此度金门应早达，莫令乡舍久淹留。
送刘逸人还山
作者：王恭
朝代：明

天高寒日莫，念念独还山。绿树悬心远，孤云入望閒。水流侵石榻，落叶拥柴关。别后分遥想，诸峰杳霭间。
送刘逸人还山中
作者：王恭
朝代：明

落日鹧鸪鸣，遥村送独行。峰回看不见，望望有馀情。
送别
作者：王恭
朝代：明

鸡鸣海气白，驱马临长陌。远树带鸣蝉，孤城对行客。蓬累我萧然，萍流子何适。相送独销魂，青山澹寒色。
送别曾伯刚归青浦
作者：王恭
朝代：明

太常峰南正雪飞，严公湖上梅初发。遥天片日下沧波，断鸿声里人将别。借问君家若个山，白云携得杖头还。碧罗旧业连青浦，高卧心閒梦亦閒。看君意气非常调，未肯逢时发西笑。萍梗长留沧海踪，诗书不作青云料。客里相逢情最亲，离居自愧家常贫。旧游冠盖今谁在，白首襟怀有几人。念君此行何草草，岐路吞声不能道。遥传掬泪到麟峰，伤心为吊方山皓。
送别林彦时之建上
作者：王恭
朝代：明

黄叶纷纷秋满天，故人今夜惜离筵。他乡见月长为客，别路逢霜半在船。剑浦绿芜连晚烧，幔亭荒树带寒烟。明朝碧水丹山下，知尔相思若个边。
送别陈平叔归黄山
作者：王恭
朝代：明

置酒雁峰上，酣歌豁冲襟。临觞不尽醉，何以慰我心。望望遥天云，苍苍远州树。落日波上风，残钟鸟边屿。此别虽未远，重来复何时。论交愧知己，握手翻成悲。君卧黄山云，我弄沧洲月。云月两悠悠，相思坐超忽。
送别陈思孝赴天京兼寄董郑二先辈
作者：王恭
朝代：明

沙口柳条色，沧波断归鸿。君承紫泥诏，西上蓬莱宫。忆君久抱干将器，三尺鹈膏未曾试。君不见骅骝叱拨人岂知，一蹴方看小千里。黄金不独累层台，宣室犹闻此夜开。郭隗已知天下士，汉文偏爱洛阳才。只今四海同车辙，万乘宵衣候明哲。报主应怀国士恩，承家莫负郎官节。郑虔况是槁门客，早晚龙池道相忆。仲舒三策已成名，阙下相逢亦寄声。青丝白马金陵道，酒幔河桥对春草。天朝此去故人多，江海谁怜布衣老。舟从故里莫停桡，春水桃花半落潮。自惭落拓空华发，看尔飞腾上赤霄。
送华石上人还樵阳西塔
作者：王恭
朝代：明

金天向西多佛祖，宝筏东来多梵语。直指单传悟者稀，沙门衲子徒辛苦。初闻祇苑布黄金，复有袈裟入少林。夜雪齐腰将见性，霜刀落臂始安心。西峰法侣多僧气，曾与空门掌书记。半偈应超最上乘，万缘只合西来意。白云乡馆去迟迟，忆得从前别母时。今日重寻故园树，几回落叶又抽枝。秋风野水黄花路，浮世相逢偶相聚。玄度清谈不复期，道林笑别知何处。去去沧波难重陈，青山明月与谁邻。连天塔影空青外，唯将法雨谢时人。
送友人伸蒙岩读书
作者：王恭
朝代：明

筹峰烟磬里，君去独垂帷。散帖林中晚，悬灯雨外微。书声连涧水，人影落苔衣。不独伸蒙子，辛勤似者稀。
送友人流西凉
作者：王恭
朝代：明

凤林关路远悠悠，惆怅行人过陕州。
渭水寒流秦塞晚，灞陵残雨汉原秋。
玉门壁垒看应遍，白苇黄榆梦亦愁。
江海同人今已尽，南冠何事到君头。
送友人流西凉
作者：王恭
朝代：明

凤林关路远悠悠，惆怅行人过陕州。渭水寒流秦塞晚，灞陵残雨汉原秋。玉门壁垒行应遍，白苇黄榆梦亦愁。江海同人今已尽，南冠何事到君头。
送同志往寺读书
作者：王恭
朝代：明

一灯寒夜掩空门，万卷经书自讨论。身寄河沙离独劫，心游洙泗得真源。天花细逐芸香落，法雨微滋带草寒。知尔逍遥钟梵里，学成休负远天恩。
送客之扬州
作者：王恭
朝代：明

广陵西上路悠悠，此日怜君赋远游。吴岳晓钟迷远骑，楚天凉雨到孤舟。琼花观里春何在，炀帝宫前叶渐秋。二十四桥歌酒夜，玉箫吹断使人愁。
送客还蓟丘
作者：王恭
朝代：明

江南春草歇，斗酒送归程。别路闽山色，乡园易水声。岭云游子恨，边柳故关情。握手自兹去，空闻征雁鸣。
送宪吏郑彦林考满赴吏部
作者：王恭
朝代：明

我昔维舟东上潭，见君家住岐阳南。门垂栗里先生柳，身著柏台从事衫。前年寄诗沙头道，去年期我山中庵。匹马今朝又离别，斗酒何年共笑谈。今去皇州霜正落，况逢淮树叶初酣。吴女当垆卷细袖，白门烧酒破红柑。人人尽道山公好，于尔长林无不堪。
送屿南林虚白归
作者：王恭
朝代：明

情深那忍送君还，海屿南隅雨未乾。归见渭阳如借问，为言孙子寄平安。
送张少府朝觐
作者：王恭
朝代：明

闽州少尹家何处，梦里青山溧阳树。讼庭无事独哦松，走马金陵看花去。青绳御路连青天，五陵侠少黄金鞭。红桥青幔多买醉，少尹囊中无酒钱。朝回道过乡山口，春风又发秦淮柳。溧水芹边二校文，相逢为问平安否。
送张少府朝觐
作者：王恭
朝代：明

闽州少尹家何处？梦里青山溧阳树。
讼庭无事独哦松，走马金陵看花去。
青绳御路连青天，五陵侠少黄金鞭。
红桥青幔多买醉，少尹囊中无酒钱。
朝回道过乡山口，春风又发秦淮柳。
溧水芹边二校文，相逢为问平安否。
送张道士归山用唐人韵
作者：王恭
朝代：明

烟霞宁久别，归去礼元君。养道看黄老，将身寄白云。人依松作伴，身远鹤同群。回首千峰暮，瑶歌鸟外闻。
送新宁簿丹徒镏公之天官
作者：王恭
朝代：明

翩翩瑶台凤，鸣声何嗈嗈。本期金琅玕，暂尔栖棘丛。谁云小千室，守道随污隆。三考未迁秩，一官恒屡空。兹晨复辞满，祖道嘶华骢。驿舫荔支雨，江邮榕叶风。輶轩上京口，坐听金陵钟。到家未几日，谒帝明光宫。余亦弹冠者，何由托冥鸿。
送春
作者：王恭
朝代：明

绿树海边楼，年光逝水流。向来携手处，谁是少年游。池草生还梦，林花落更愁。若为送春去，吟发又成秋。
送春词
作者：王恭
朝代：明

袅袅杨柳枝，纷纷五陵儿。翩翩白鼻騧，灿灿黄金羁。昔为浣纱女，今作吴王姬。不惜送春去，但恐换秋眉。